Το Παιδί με την Κουρδιστή Καρδιά | News\nLifestyle Culture Cinema Το Παιδί με την Κουρδιστή Καρδιά\n17.10.2014 13:08 Σινεμά SigmaLive\nΚάπου εκεί, λοιπόν, είναι που ξεκινάει και το μαγικό μας ταξίδι, από το Εδιμβούργο μέχρι το Παρίσι και από εκεί προς την όμορφη Ανδαλουσία, όπου βρίσκεται και το σπίτι της Μις Ακακίας. «Το Αγόρι με την Κουρδιστή Καρδιά» του Ματίας Μαλζέ είναι μια φανταστική, εφευρετική ιστορία αγάπης, μέσα από την οποία, ο Ζακ γνωρίζει τις μεγάλες χαρές, όπως επίσης και τις μεγάλες δυστυχίες του να έχει κανείς μια πλήρως λειτουργική, ανθρώπινη καρδιά.\nΖακ και Ακακία: συναισθηματικά ράκη!\nΟ Ζακ γεννήθηκε την πιο κρύα μέρα της Ιστορίας. Από την πρώτη στιγμή που πάτησε το πόδι του στον κόσμο αυτό, όλα πήγαν στραβά. Ο Ματιάς Μαλζιέ αναφέρει: «Πίστευα πως ο συγκεκριμένος χαρακτήρας ήταν ιδανικός για να αναφερθεί κανείς τόσο στην έννοια της παθιασμένης αγάπης και της ευαισθησίας απέναντι στο διαφορετικό, όσο και στο ρίσκο που είναι κανείς πρόθυμος – η απρόθυμος αντίστοιχα – να πάρει μεγαλώνοντας. Στην πορεία συνειδητοποίησα ότι ο Ζακ ήταν και η καλύτερη αφορμή για να μιλήσει κανείς για τις θυσίες που είναι διατεθειμένος κανείς να κάνει, προκειμένου να καταφέρει να εκπληρώσει τα όνειρά του.»\nΣυμπληρωματικά προς τον Ζακ υπάρχει η Μις Ακακία, την οποία ο φίλος μας ερωτεύεται, παρά τις προειδοποιήσεις που του επιβάλλουν το αντίθετο. Αυτή βέβαια έχει τις δικές της ανησυχητικές αδυναμίες. Πρώτα απ’ όλα είναι τόσο μύωψ που δεν βλέπει την τύφλα της. Κυριολεκτικά όμως… Χωρίς γυαλιά μυωπίας, η ζωή της φαντάζει μαύρο σκοτάδι. Επίσης παρουσιάζει μια ανησυχητική - ως επικίνδυνη θα έλεγε κανείς - έλλειψη εμπιστοσύνης απέναντι στους ανθρώπους, η οποία οφείλεται σε μια οδυνηρή εμπειρία με τους γονείς της που της άφησε σημάδια ανεξίτηλα. «Την ονόμασα Μις Ακακία, επειδή όταν είναι πολύ φοβισμένη φυτρώνει αγκάθια σαν αυτά της Ακακίας, προκειμένου να προστατευτεί από τους κινδύνους γύρω της,» αναφέρει ο συγγραφέας, συν-σκηνοθέτης και σεναριογράφος Ματίας Μαλζιέ.\nΔίψα για αγάπη:\nΥπάρχουν φυσικά και μερικές ακόμη σπουδαίες προσωπικότητες που περιστρέφονται γύρω από τους αγαπημένους μας ήρωες. Η Μαντλέν και ο Μελιές έχουν καεί και οι δυο τους από την αγάπη. Η Μαντλέν έχει μια περιποιητική και ιδιαιτέρως στοργική, μητρική πλευρά. Επισκευάζει την καρδιά του Ζακ και του σώζει τη ζωή συστήνοντάς του τις δράσεις που θα πρέπει να αποφεύγει με ιδιαίτερη προσοχή.\nΑπό την άλλη ο Μελιές ενθαρρύνει τον νεαρό να ζήσει τη ζωή του στον μέγιστο βαθμό, γιατί αν και ο ίδιος έχει πληγωθεί βάναυσα από την αγάπη στο παρελθόν, δεν είναι καθόλου ηττοπαθής. Το αντίθετο μάλιστα, αυτός ο γλυκός, συναρπαστικός, ποιητικός, ακαταμάχητος γυναικάς έχει μεγαλύτερη ανάγκη την αγάπη από οποιοδήποτε πλάσμα τριγύρω.\nΤελικά, ο Μελιές και η Μαντλέν καταλήγουν να κάνουν το σωστό, μαζί με το λάθος – η συναισθηματική αλήθεια φυσικά βρίσκεται κάπου ανάμεσα στις διαφορετικές τους ιδιοσυγκρασίες. «Αυτό είναι που μου αρέσει σ’ αυτούς τους δυο χαρακτήρες,» προσθέτει ο Μαλζιέ, «δεν είναι απλά άσπρο-μαύρο. Ακόμη και ο Τζο, ο αληθινός εχθρός του Ζακ, δεν είναι αδικαιολόγητα κακός – απλά βρίσκεται σε μια κακή συγκυρία. Αντιτίθεται στον Ζακ, επειδή και ο ίδιος είναι ερωτευμένος με τη Μις Ακακία. Δεν ήθελα να δημιουργήσω καρικατούρες. Μπορεί να επιχειρούμε να παίξουμε με τα κλισέ και να τα ανατρέψουμε, όμως αγαπώ το γεγονός ότι οι χαρακτήρες εκπέμπουν εξαιρετική ευαισθησία.»\nΣτους κινηματογράφους στις 28 Οκτωβρίου\nΠρεμιέρα για την ταινία "The Hundred-Foot"


Οι Αρχάγγελοι Μιχαήλ και Γαβριήλ εκδιώκουν Σαρακηνούς πειρατές στη Μονή Δοχειαρίου | Sapikas\nHome » ΘΕΟΛΟΓΙΚΑ ΘΕΜΑΤΑ » Οι Αρχάγγελοι Μιχαήλ και Γαβριήλ εκδιώκουν Σαρακηνούς πειρατές στη Μονή Δοχειαρίου\nΜόλις δόθηκε το σήμα, οι μοναχοί άρχισαν να τρέχουν προς τον πύργο, παίρνοντας μαζί τους ό,τι πολυτιμότερο μπορούσαν. Όταν όλοι περίτρομοι ανέβηκαν προς τον πύργο, τράβηξαν τη σκάλα μέσα και αμπάρωσαν με σιγουριά τη βαριά πόρτα.\nΑπό τους νεώτερους, άλλοι έτρεξαν στις ζεματίστρες και άρχισαν να βράζουν νερό και άλλοι ανέβηκαν στις επάλξεις, μαζεύοντας πέτρες, για να αποκρούουν την έφοδο, ενώ οι γεροντότεροι μέσα στο παρεκκλήσι των Αρχαγγέλων του τελευταίου ορόφου με δάκρυα και υψωμένα τα χέρια καλούσαν τους Αρχαγγέλους σε βοήθεια:\nΕκεί, με αλαλαγμούς και άγριες φωνές καλούσαν τους μοναχούς να παραδοθούν, αλλιώς απειλούσαν θάνατο και καταστροφή. Αφού δεν έπαιρναν απάντηση, έριχναν τους γάντζους στο ανυπεράσπιστο τείχος κι ετοίμαζαν τις ανεμόσκαλες, για να κουρσέψουν με τα μαχαίρια το πολυθρύλητο Μοναστήρι. Κάποιοι άλλοι,σαν νυκτερινοί δαίμονες, βρήκαν ένα μεγάλο καστανίσιο δοκάρι και κτυπούσαν με αυτό τη σιδερένια πόρτα, για να σπάσει.\nΤριγμός ακούστηκε δυνατός και η πύλη ανοίχτηκε διάπλατα με θόρυβο μεγάλο. Άλογο λευκό κι επάνω του αρματωμένος καβαλάρης φοβερός φάνηκε, κραδαίνοντας ξίφος δίστομο. Πίσω ακολουθούσαν πλήθος από στρατιώτες με λόγχες στα χέρια. Μπροστά στο απροσδόκητο θέαμα οι αδίστακτοι κουρσάροι τρόμαξαν.


MotoGP - Αποστολή Qatar: Ο Stoner νικητής σε έναν φοβερό αγώνα\nO Casey Stoner και η Ducati του με τα Bridgestone, έκαναν προς το τέλος του αγώνα τη διαφορά.\nΝέα 10/03/2008 - 00:00\nΟ περσινός Παγκόσμιος Πρωταθλητής, ο 22χρονος Αυστραλός Casey Stoner και η Ducati του με τα Bridgestone, έκαναν προς το τέλος του αγώνα τη διαφορά και όταν το ρεζερβουάρ άδειασε και η ισορροπία της GP8 βελτιώθηκε, άνοιξε το γκάζι και κατεβάζοντας συνεχώς το ρεκόρ πίστας πήρε μια νίκη που μπορεί να χαρακτηριστεί άνετη. Όμως μέχρι τότε έπρεπε να δώσει σκληρές μάχες με τον Lorenzo, τον Pedrosa και τον Rossi για να βρεθεί στην κορυφή. «Είτε το πιστεύετε, είτε όχι χρησιμοποίησα ακριβώς το ίδιο λάστιχο με αυτό που έβαλα πέρυσι στον αγώνα, το σκληρότερο από αυτά που είχα, που είχε δουλέψει σε πολύ περισσότερη ζέστη και δούλεψε και εδώ τέλεια ειδικά όταν η μοτοσυκλέτα ελάφρυνε. Μου έδωσε σιγουριά μέχρι το τέλος του αγώνα, ενώ στην αρχή με τη μοτοσυκλέτα βαριά το μπροστινό δεν δούλευε σωστά και το πίσω γλιστρούσε αρκετά», δήλωσε ο νικητής του αγώνα.\nΠέτάει - πετάει ο Dovi με την Honda JiR\nΟ νεαρός 20χρονος Jorge Lorenzo με την εργοστασιακή Yamaha και τα λάστιχα της Michelin ήταν αυτός που έδειξε ότι μπορεί να σταθεί κοντά στον Stoner και πίεσε όσο μπορούσε, εντυπωσιάζοντας στην πρώτη του εμφάνιση στη μεγάλη κατηγορία. «Τα χέρια μου πέτρωσαν από την αγωνία μου και είχα τρομερό σφίξιμο σε όλο το πρώτο μέρος του αγώνα», είπε και συνέχισε «αν δεν ήμουν τόσο σφιγμένος και είχα χαλαρώσει, μπορεί να είχα καλύτερο αποτέλεσμα, αν και ο Stoner σήμερα ήταν πολύ γρήγορος».\nO Dani Pedrosa ήταν ο πιο χαρούμενος της παρέας, αφού με τα προβλήματα που είχε με το χέρι του και με την επιλογή της μοτοσυκλέτας, δεν μπορούσε να φανταστεί ότι θα μπορούσε να πάει τόσο καλά. «Ήταν στο σχέδιό μου να κάνω μια καλή εκκίνηση, αλλά τελικά έκανα μια φοβερή εκκίνηση, χωρίς να καταλάβω το πως. Νόμισα αρχικά ότι έκανα λάθος εκκίνηση, αλλά μετά σκέφτηκα ότι ξεκίνησα αφού είδα το κόκκινο να σβήνει», είπε ο μικρόσωμος Ισπανός του οποίου το χέρι έτρεμε από τον πόνο όταν έφτασε στα πιτς, στο τέλος του αγώνα, αφού μάλιστα έμεινε από βενζίνη!\nO Valentino Rossi έδειξε ότι βρήκε τις σωστές ρυθμίσεις με τα Bridgestone στην Yamaha του, όμως προς το τέλος δεν είχε το κράτημα που θα του επέτρεπε να υπερασπιστεί την 4η θέση από τον άλλο rookie Andrea Dovizioso που εντυπωσίασε πάνω στην Honda της δορυφορικής JiR.\nΣτην μάχη για την 4η θέση μπλέχτηκε προς το τέλος και ο James Toseland με την Yamaha Tech3, που άφησε τις καλύτερες εντυπώσεις του στο ντεμπούτο του στα motoGP. O ομόσταυλός του Colin Edwards τερμάτισε πίσω του, σε μια καλή 7η θέση. Με τελική ταχύτητα 322.4 και 318.5, οι δύο οδηγοί υστερούσαν σημαντικά σε σχέση με τα 334.4 χλμ/ώρα του Melandri, αλλά το στήσιμο των Yamaha αφήνει υποσχέσεις για το άμεσο μέλλον, όταν μάλιστα και οι δύο αυτοί θα πάρουν το νέο κινητήρα με τις πνευματικές βαλβίδες. Ο Rossi με 326.2 και ο Lorenzo με 323.4 χλμ/ώρα δεν θα πρέπει να έχουν παράπονο, ειδικά σε σχέση με πέρυσι.\nΣτην Suzuki η απόδοση του Capirossi που βρέθηκε στην 8η θέση τελικά, δεν είναι κακή, όμως το πρόβλημα του Vermeulen που χρειάστηκε να αλλάξει λάστιχο, κόστισε σε βαθμούς και διάθεση. Στην Kawasaki ο Hopkins που έιναι ακόμη τραυματίας πήρε μια 12η θέση, ενώ ο West έμεινε πίσω στην 16η. Ο Melandri με τη σειρά του έδειξε τα πρώτα δείγματα ανάκαμψης, αφού σημείωσε τον ταχύτερό του γύρο στον 15ο και ανέβασε την Ducati του στην 11η θέση.\nPedrosa: «Δεν το περιμέναμε»\nΑποστολή Qatar: 2η νύχτα, ο Lorenzo στην pole position


Ζυμαρικά με cheddar, κοτόπουλο και μπέικον, με ένα μόνο σκεύος - Savoir Ville\nΖυμαρικά με cheddar, κοτόπουλο και μπέικον, με ένα μόνο σκεύος\nby Fani Stefanaki/ Νοεμβρίου 25, 2019\nΓια αυτή τη συνταγή με ζυμαρικά, κοτόπουλο και cheddar θα χρειαστείς ένα μόνο σκεύος. Όλα θα τα ετοιμάσεις μόνο σε ένα τηγάνι. Θα χρειαστείς ζυμαρικά, τεμαχισμένο κοτόπουλο που έχει μείνει από την προηγούμενη, ζωμό, γάλα, μπέικον και το τυρί. Θα αρωματίσεις με τα βασικά μπαχαρικά και σκόρδο. Μην ξεχάσεις τον μαϊντανό στο τέλος.\n1 1/2 κούπα κοτόπουλο, ψημένο και τεμαχισμένο\nΣε ένα μεγάλο τηγάνι σόταρε, σε μέτρια θερμοκρασία, το μπέικον μέχρι να γίνει τραγανό. Περίπου 6-8 λεπτά. Βάλε το μπέικον σε ένα πιάτο με απορροφητικό χαρτί και άφησε στο τηγάνι μόνο μία κουταλιά από το λίπος που άφησε. Πρόσθεσε το σκόρδο και σόταρε για 1-2 λεπτά.\nΣτη συνέχεια βάλε στο τηγάνι το γάλα, το κοτόπουλο, το αλάτι, το πιπέρι και τα ζυμαρικά. Άφησε το μείγμα να βράσει ανακατεύοντας τακτικά. Βράσε περίπου 15-16 λεπτά μέχρι να βράσουν τα ζυμαρικά. Αν το μείγμα δέσει γρήγορα πρόσθεσε λίγο ακόμη γάλα.\nΜόλις είναι έτοιμα ρίξε το τυρί και άφησέ το να λιώσει. Σέρβιρε αμέσως πασπαλίζοντας με το μπέικον και τον μαϊντανό.\nfeatured photo: damndelicious.net\n9 απαραίτητα tips για να φτιάξεις σωστά μία μακαρονάδα\n10 πράγματα που δεν ήξερες για τον Douglas Booth


Νέα e-υπηρεσία «Eurobank Payment Initiation» - sofokleous10.gr\nΗ εκτέλεση της πληρωμής ολοκληρώνεται με χρέωση του λογαριασμού που τηρεί ο πελάτης σε τρίτη τράπεζα, ενώ η υπηρεσία αφορά σε μεταφορές που γίνονται σε ευρώ προς οποιαδήποτε ελληνική ή ευρωπαϊκή τράπεζα, αναφέρει ανακοίνωση.\nΟ Αναπληρωτής Γενικός Διευθυντής της Eurobank & Group Chief Digital Officer, κ. Μιχάλης Τσαρμπόπουλος, δήλωσε:\n«Είμαστε σταθερά προσηλωμένοι στη δέσμευσή μας να προσφέρουμε καινοτόμες υπηρεσίες που προσθέτουν αξία στους πελάτες μας. Με την υπηρεσία “Payment Initiation” κάνουμε ένα ακόμα σημαντικό βήμα ώστε οι πελάτες μας να μπορούν να καλύπτουν τις ανάγκες τους από όπου θέλουν, όποτε θέλουν και πλέον και από όποιο λογαριασμό θέλουν, χωρίς να χρειάζεται να αλλάζουν ψηφιακό περιβάλλον.».\nΗ νέα υπηρεσία συνδέεται άμεσα με την, επίσης, πρωτοποριακή υπηρεσία Account Aggregation*, που έχει ήδη ενεργοποιήσει η Eurobank, δηλαδή της διασύνδεσης στο e-Banking, της Eurobank, λογαριασμών που τηρούν οι πελάτες της σε άλλες τράπεζες.\nΗ υπηρεσία “Payment Initiation” είναι το δεύτερο στρατηγικό βήμα της Τράπεζας με στόχο την προσφορά, επιπλέον, δυνατοτήτων στους πελάτες της, σε περιβάλλον e-Banking και Eurobank Mobile app, με περισσότερες νέες εφαρμογές στο FinTech και τις πληρωμές. Σταθερός στόχος είναι και η οικοδόμηση συμμαχιών και οικοσυστημάτων με εξειδικευμένους παρόχους τεχνολογίας για την εξασφάλιση βέλτιστων παροχών στους πελάτες της. Είναι χαρακτηριστικό πως η υπηρεσία “Payment Initiation” διευρύνει την αξιοποίηση της finker πλατφόρμας διασύνδεσης τραπεζικών συστημάτων και παροχής υπηρεσιών ανοιχτής τραπεζικής (Open Banking) της εταιρείας ITBS, ενώ, παράλληλα, ενδυναμώνει τη συνεργασία της Eurobank με την ελληνική FinTech εταιρεία.\n– Νέα e-υπηρεσία «Eurobank Payment Initiation» appeared first on My CMS.\nMarks & Spencer: Kλείνει 11 καταστήματα στη Γαλλία λόγω Brexit


2o ΓΥΜΝΑΣΙΟ ΑΡΓΟΥΣ ΟΡΕΣΤΙΚΟΥ: 2016\nΟΙ ΜΑΘΗΤΕΣ ΤΗΣ Α΄ ΓΥΜΝΑΣΙΟΥ ΓΡΑΦΟΥΝ ΓΙΑ ΤΟ ΠΑΛΙΟ ΚΑΙ ΤΟ ΚΑΙΝΟΥΡΙΟ ΤΟΥΣ ΣΧΟΛΕΙΟ\nεισαγωγή by zoi2 on Scribd\nΑναρτήθηκε από zoi στις 5:05 μ.μ. 0 σχόλια\nΤΟ ΠΑΛΙΟ ΚΑΙ ΤΟ ΚΑΙΝΟΥΡΙΟ ΜΑΣ ΣΧΟΛΕΙΟ\nF by zoi2 on Scribd\nΑναρτήθηκε από zoi στις 5:03 μ.μ. 0 σχόλια\nΤΟ ΠΟΛΥΑΓΑΠΗΜΕΝΟ ΜΑΣ ΔΗΜΟΤΙΚΟ ΣΧΟΛΕΙΟ. Τελικο Α1pptx by zoi2 on Scribd\nΑναρτήθηκε από zoi στις 5:02 μ.μ. 0 σχόλια\nR G A A by zoi2 on Scribd\nΑναρτήθηκε από zoi στις 5:00 μ.μ. 0 σχόλια\nΤο Παλιό Μας Σχολείο by zoi2 on Scribd\nΑναρτήθηκε από zoi στις 4:58 μ.μ. 0 σχόλια\nΤΟ ΠΑΛΙΟ ΜΟΥ ΣΧΟΛΕΙΟ α1teliko by zoi2 on Scribd\nΑναρτήθηκε από zoi στις 4:56 μ.μ. 0 σχόλια\nΠΑΛΙΟ ΣΧΟΛΕΙΟ. Τελικό Α3 Pptx by zoi2 on Scribd\nΑναρτήθηκε από zoi στις 4:54 μ.μ. 0 σχόλια\nΕργασία Τελικο''Θυμάμαι Το Παλιό Μου Σχολείο Και Το Συγκρίνω Με Το Καινούργιο'' Α3 by zoi2 on Scribd\nΑναρτήθηκε από zoi στις 4:53 μ.μ. 0 σχόλια\nεργασια χρ φρ by zoi2 on Scribd\nΑναρτήθηκε από zoi στις 4:51 μ.μ. 0 σχόλια\nΑναρτήθηκε από alexia στις 9:23 π.μ. 0 σχόλια\nΟι μαθητές της Α΄ Γυμνασίου δίνουν ένα αισιόδοξο τέλος στο διήγημα του Α. Τσέχωφ "Βάνκας" .\nΑναρτήθηκε από zoi στις 8:14 μ.μ. 0 σχόλια\nΕσείς οι μεγάλοι μα και οι μικροί αναγνώστες, σκεφτήκατε ποτέ τα δικαιώματά σας;Εμείς τα αναζητήσαμε ,τα καταγράψαμε και σήμερα σας τα παρουσιάζουμε.\nΑφορμή στάθηκαν οι συζητήσεις ανάμεσά μας , όταν ολοκληρώναμε την ανάγνωση κάποιου λογοτεχνικού βιβλίου της μικρής δανειστικής βιβλιοθήκης του σχολείου μας ή όταν στη διάρκεια του μαθήματος των Νέων Ελληνικών γίνονταν λόγος για έργα Ελλήνων και ξένων λογοτεχνών.\nΣύμφωνα ,λοιπόν, με τις προτάσεις των μαθητών ένας αναγνώστης έχει τα εξής δικαιώματα:\nτο δικαίωμα να δανείζεται βιβλία\nτο δικαίωμα να διαβάζει βιβλία δικής του επιλογής\nτο δικαίωμα να έχει πρόσβαση στα βιβλία που του αρέσουν\nτο δικαίωμα να εκφράζει τη γνώμη του για ένα βιβλίο\nτο δικαίωμα να πάψει να διαβάζει ένα βιβλίο, όταν δεν του αρέσει\nτο δικαίωμα να έχει πρόσβαση σε αναβαθμισμένη βιβλιοθήκη\nτο δικαίωμα να μη διαβάζει\nΑναρτήθηκε από alexia στις 6:21 μ.μ. 0 σχόλια\nΠρόσκληση Εκδήλωσης Ενδιαφέροντος για Πραγματοποίηση Εκδρομής\nΕΛΛΗΝΙΚΗ ΔΗΜΟΚΡΑΤΙΑ Άργος Ορεστικό 1–3- 2016\nΥΠΟΥΡΓΕΙΟ ΠΑΙΔΕΙΑΣ Αριθ. Πρωτ : Φ.23/102\nΠΕΡ. Δ/ΝΣΗ Π. & Δ. ΕΚΠ/ΣΗΣ ΔΥΤ. ΜΑΚΕΔΟΝΙΑΣ Προς: Τη Δ. Δ. Ε. Καστοριάς.\n2o ΓΥΜΝΑΣΙΟ ΑΡΓΟΥΣ ΟΡΕΣΤΙΚΟΥ Κοιν: Γραφ. Γενικού Τουρισμού\n«Πρόσκληση κατάθεσης οικονομικής προσφοράς για την μετάβαση μαθητών του 2ου Γυμνασίου Άργους Ορεστικού στην Κοζάνη - Μαθητιάδα στις 6 Απριλίου 2016 »\nΣχετ: Υ.Α. 129287/Γ2/2011 (ΦΕΚ 2769 τ. Β΄/02-12-2011) & 5181/Γ7/2012 με θέμα «Εκδρομές-Μετακινήσεις μαθητών Δημόσιων και ιδιωτικών σχολείων Δευτεροβάθμιας Εκπαίδευσης εντός και εκτός της χώρας.»\nΤα γραφεία Γενικού Τουρισμού με ειδικό σήμα και άδεια λειτουργίας από τον ΕΟΤ σε ισχύ, να καταθέσουν στο 2ο Γυμνάσιο ΄Αργους Ορεστικού - Ν. Καστοριάς (Ιωάννου Παμπουκίδη 3 - ΄Αργος Ορεστικό - Ν. Καστοριάς, Τ.Κ.52200, Τηλ.2467043388) σφραγισμένη οικονομική προσφορά μέχρι την Παρασκευή 11-03-2016 και ώρα 12:00 π.μ.\n1. Στην εκδρομή θα συμμετέχουν μαθητές της Α΄, Β΄ και Γ΄ τάξης του 2ου Γυμνασίου Άργους Ορεστικού .\n2. Προορισμός: Κοζάνη.\n3. Αριθμός μετακινούμενων: 51 μαθητές και 3 εκπαιδευτικοί-συνοδοί.\n4. Τρόπος μεταφοράς: Λεωφορείο.\n5. Χρονική διάρκεια μετακίνησης: μία (1) ημέρα στις 6 Απριλίου 2016.\n6. Αναχώρηση: Τετάρτη 6-04-2016 από τον αύλειο χώρο του σχολείου στο Άργος Ορεστικό.\n7. Επιστροφή: Τετάρτη 6-04-2016 στον αύλειο χώρο του σχολείου στο ΄Αργος Ορεστικό.\n8. Ασφάλεια: Υποχρεωτική ασφάλιση επαγγελματικής ευθύνης και ασφάλεια σε περίπτωση ατυχήματος μαθητών και εκπαιδευτικών-συνοδών.\n9. Επίσης κατά τη σύνταξη της προσφοράς, σας παρακαλούμε να λάβετε υπόψη σας και τα παρακάτω:\nΟι μετακινήσεις των μαθητών να γίνονται με κλιματιζόμενο λεωφορείο, που να πληροί τις προδιαγραφές ασφαλούς μετακίνησης των μαθητών, βάσει της κείμενης νομοθεσίας. Ο οδηγός του λεωφορείου θα πρέπει να έχει σε ισχύ όλα τα απαραίτητα έγγραφα και παραστατικά\nΜε την προσφορά σας πρέπει να κατατεθεί υπεύθυνη δήλωση ότι διαθέτετε ειδικό σήμα, άδεια λειτουργίας από τον ΕΟΤ σε ισχύ, φωτοτυπία συμβολαίου και επισυναπτόμενα όλα τα απαραίτητα δικαιολογητικά\nΑΛΕΞΑΝΔΡΑ Γ. ΜΩΥΣΙΔΟΥ\nΑναρτήθηκε από Αριστείδης Χατζής στις 7:35 π.μ. 0 σχόλια\nΣκέψεις μαθητών για τις παλαιότερες αυταρχικές παιδαγωγικές μεθόδους με αφορμή τη λογοτεχνία\nεργασίες Α΄ ΓΥΜΝΑΣΙΟΥ\nΑναρτήθηκε από zoi στις 1:40 μ.μ. 0 σχόλια\nΕΛΛΗΝΙΚΗ ΔΗΜΟΚΡΑΤΙΑ Άργος Ορεστικό 26–1- 2016\nΥΠΟΥΡΓΕΙΟ ΠΟΛΙΤΙΣΜΟΥ Αριθ. Πρωτ : Φ.23/35\n«Πρόσκληση κατάθεσης οικονομικής προσφοράς για την μετάβαση του 2ου Γυμνασίου Άργους Ορεστικού & του Γυμνασίου Βογατσικού στη Βουλή των Ελλήνων»\nΣχετ: Υ.Α. 129287/Γ2/2011 (ΦΕΚ 2769 τ. Β΄/02-12-2011) με θέμα «Εκδρομές-Μετακινήσεις μαθητών Δημόσιων και ιδιωτικών σχολείων Δευτεροβάθμιας Εκπαίδευσης εντός και εκτός της χώρας»\nΤα γραφεία Γενικού Τουρισμού με ειδικό σήμα και άδεια λειτουργίας από τον ΕΟΤ σε ισχύ, να καταθέσουν στο 2ο Γυμνάσιο ΄Αργους Ορεστικού-Ν.Καστοριάς (Ιωάννου Παμπουκίδη 3 - ΄Αργος Ορεστικό-Ν.Καστοριάς, Τ.Κ.52200, Τηλ.2467043388) σφραγισμένη οικονομική προσφορά μέχρι την Τετάρτη 3-02-2016 και ώρα 12:00 π.μ.\n1. Στην εκδρομή θα συμμετέχει η Γ΄ τάξη του 2ου Γυμνασίου Άργους Ορεστικού σε σύμπραξη – συνεργασία με τη Γ΄ τάξη του Γυμνασίου Βογατσικού.\n2. Προορισμός: Αθήνα.\n3. Αριθμός μετακινούμενων: 52 μαθητές και 5 εκπαιδευτικοί-συνοδοί.\n5. Κατηγορία καταλύματος: Ξενοδοχείο 3* ή 4*.\n6. Χρονική διάρκεια μετακίνησης: τρεις (3) ημέρες (δύο διανυκτερεύσεις στις 15-16 & 17 Μαρτίου 2016).\n7. Αναχώρηση: Τρίτη 15-03-2016 από το Άργος Ορεστικό-Βογατσικό.\n8. Επιστροφή: Πέμπτη 17-03-2016 στο Βογατσικό -΄Αργος Ορεστικό.\n9. Ασφάλεια: Υποχρεωτική ασφάλιση επαγγελματικής ευθύνης και ασφάλεια σε περίπτωση ατυχήματος μαθητών και εκπαιδευτικών-συνοδών.\n10. Επίσης κατά τη σύνταξη της προσφοράς, σας παρακαλούμε να λάβετε υπόψη σας και τα παρακάτω:\nTα δωμάτια για τους μαθητές να είναι δίκλινα, τρίκλινα και για τους εκπαιδευτικούς-συνοδούς μονόκλινα.\nTο λεωφορείο θα πρέπει να είναι διαθέσιμο για όλες τις μετακινήσεις των μαθητών.\nΑναρτήθηκε από Αριστείδης Χατζής στις 7:19 μ.μ. 0 σχόλια\nΟΙ ΜΑΘΗΤΕΣ ΤΗΣ Α΄ ΓΥΜΝΑΣΙΟΥ ΓΡΑΦΟΥΝ ΓΙΑ ΤΟ ...\nΟι μαθητές της Α΄ Γυμνασίου δίνουν ένα αισιό...\nΕσείς οι μεγάλοι μα και οι μικροί αναγνώστες, σ...\nΣκέψεις μαθητών για τις παλαιότερες αυταρχικέ...


Τα φωτεινά έργα της Όλγας Μηλιαρέση Φωκά στο P.E.T. Projects | mononews\nΒέλγιο: Απαγορεύονται τα μη αναγκαία ταξίδια μέχρι την 1η Μαρτίου Διαβάστε περισσότερα\nΤα φωτεινά έργα της Όλγας Μηλιαρέση Φωκά στο P.E.T. Projects\n11 Ιανουαρίου 2021 00:01 Τελευταία ενημέρωση:8:06 πμ\nΔιαχέει φως και φρεσκάδα, σε κάθε της νέο έργο: Το Perpetual Endangered Tempo αποτελεί συνολική σύλληψη της Όλγας Μηλιαρέση Φωκά, η οποία συγκροτείται από τρεις διαφορετικές, επιμέρους συνθέσεις που συνιστούν εγκαταστάσεις φωτός (αλλά και σκότους;):\nΕν πρώτοις, στην πρόσοψη του εκθεσιακού χώρου P.E.T. Projects (μέρος των αναθέσεων P.E.T. Treat) επί της οδού Κερκύρας. Κατά δεύτερον, το έτερο μέρος της σύλληψης εγκαθίσταται στην αυλή του εκθεσιακού χώρου εγκαινιάζοντας νέα σειρά αναθέσεων με τίτλο P.E.T. in the Park. Και εν μερει, συνεχίζεται νοητικά στο εσωτερικό του P.E.T Projects (συνήθως, ο κύριος εκθεσιακός χώρος) που μετατρέπεται εν προκειμένω σε άδεια και σκοτεινή σήραγγα η οποία λειτουργεί ως σύνδεσμος μεταξύ των δύο εξωτερικών τμημάτων. Η τρίτη ενότητα του έργου πραγματοποιείται στο κοντινό εργαστήριο της Μηλιαρέση – Φωκά, που λειτουργεί τόσο ως προοίμιο όσο και ως επίλογος του έργου.\nΜε κύριο μέσο το φως Το Perpetual Endangered Tempo ιχνηλατεί την έννοια του Χρόνου, τον τρόπο με τον οποίο βιώνεται και ενεργοποιείται. Ο χρόνος αποτελεί «μη χωρικό συνεχές που μετριέται με βάση τα γεγονότα και τις κινήσεις που διαδέχονται η μία την άλλη, από το παρελθόν, έως το παρόν και το μέλλον». Τουλάχιστον μοιάζει να τον εκφράζει η δημιουργός μέσα από το έργο της.\nΆρχισε να στοχάζεται τις βασικές αρχές του Χρόνου κατά την πρώτη περίοδο εγκλεισμού στην Αθήνα, όταν ο καθημερινός ρυθμός της ζωής κλονίστηκε. Σε αυτή τη φαινομενικά ακίνητη περίοδο, την παγωμένη στο χρόνο, βίωσε την ευθραυστότητά του.\nΤα έργα απορρέουν από συναισθηματική ευαισθησία σε σχέση με το χρόνο: Η λαχτάρα για την παράτασή του, η ανάγκη να διαγραφεί ένα δύσκολο βίωμα, η επιθυμία να παραλειφθούν επικείμενα επαναλαμβανόμενα γεγονότα ή απλά η αυτονόητη (πλην όμως επίπονη) συνειδητοποίηση της γήρανσης.\nΑναφέρονται ως συμβολική χειρονομία σε μια στιγμή στο χρόνο και στην αντιμετώπιση προσωπικών συμβάντων πάνω στα οποία διαλογίζεται η καλλιτέχνις. Η διαλογιστική φύση των φωτεινών δομών προκαλεί αισθήματα και συναισθήματα που συνδέονται άλλοτε με το παρελθόν, άλλοτε με το παρόν και το μέλλον. Ο χρόνος χάνει τη γραμμικότητά του, συγχρονίζεται με τη μνήμη.\nΜε αναγνωρίσιμα σύμβολα και μορφές του παγκόσμιου πολιτισμού που σχετίζονται με το ρυθμό του Χρόνου, η Όλγα αναζητά τη δική της σχέση με τη ρυθμικότητά του. Πίσω από κάθε τίτλο που αποδίδεται στα έργα αυτά, με αναφορές σε τραγουδιά σταθμούς της ποπ κουλτούρας, προτείνεται μια κρυφή αφήγηση με πληθώρα συναισθημάτων και μια νέα νοηματοδότησή τους.\nΟυσιαστικά, η συνολική έκθεση πρόκειται για σπουδή στην πεπερασμένη ανθρώπινη φύση. Ο χρόνος ως άυλο στοιχείο καθορίζει την ύπαρξη αλλά την ίδια στιγμή με τη φευγαλέα φύση του βρίσκεται σε συνεχή εξαφάνιση. «Μια φωτεινή διάταξη συναισθημάτων του παρελθόντος λάμπει στο παρόν και πάλλεται στο P.E.T. in the Park», όπως σημειώνει ο Άγγελος Πλέσσας του P.E.T. Projects.\nΣτον παράλληλο, κοντινό χώρο του στούντιό της, μία επιγραφή LED «ανάβει» και έρχεται σε αντίθεση με τις υπάρχουσες επιλογές διαχείρισης του χρόνου. Η διχοτόμηση της σύγχρονης αγωνίας «φωτίζει» τον αντιφατικό τρόπο με τον οποίο ο καθένας επιλέγει να αντιμετωπίσει το Χρόνο.\nΗ σύλληψη της δημιουργού εκφράζεται με ποιητικό τρόπο: «Το ρολόι χτυπά: Μια καταγραφή του χρόνου προς ένα λαμπερό αέναο μέλλον, σε αντίθεση με την καταγραφή του σε αντίστροφη μέτρηση. Σαν μια ωρολογιακή βόμβα που κορυφώνεται, έτοιμη να εκραγεί.\nΒαθιά μες στο σκοτάδι: Ένα σκοτεινό δωμάτιο δημιουργεί μια στιγμή σκότους, μια σήραγγα αφάνειας, σχηματίζει μια διαδρομή προς την εσωτερική παρατήρηση.\nΟ χρόνος σταματά: Οι αποχρώσεις αληθινών χρωμάτων αντηχούν στιγμές έκστασης. Φωτεινό λευκό φως αντανακλά πίσω στην τέλεια μέρα. Και το χριστουγεννιάτικο δέντρο αναβοσβήνει και απελευθερώνει εκείνη την στιγμή αμφιβολίας.\nΣε έναν παράλληλο χώρο, οι κακίες και οι αρετές μάχονται μεταξύ τους. Ο χρόνος είναι ανεκτός. Με τον καιρό να περνά, ο χρόνος πετά».\nΗ Όλγα Μηλιαρεση-Φωκα σπούδασε στο φημισμένο Parsons, The New School University στη Νέα Υόρκη φωτογραφία και μίντια. Πήρε επίσης πτυχίο φωτογραφίας μόδας από το πανεπιστήμιο του Λονδίνου London College of Fashion, University of the Arts London και προπτυχιακό από το κορυφαίο Central Saint Martin’s College of Art & Design.\nΑτομικές εκθέσεις της όπου αναδεικνύεται η αιχμηρή στοχαστικότητά της πάνω στην ποπ κουλτούρα έχουν παρουσιαστεί inter alia στην γκαλερί της Μαρίνας Βρανοπούλου Δυο Χωριά στη Μύκονο (Sin City και Coco Nuts), στην έκθεση It Looks Like Up To Me στην Γκαλερί Ελένη Κορωναίου ή στην The Diary of a Seamstress, επιμέλεια Έφης Φαλιδα στην Γκαλερί Αντωνοπούλου. Το 2019-2020 συμμετείχε στο πρόγραμμα φιλοξενίας Fountainhead Residency Program στο Μαϊάμι της Φλόριντας.\nΗ πρωτοποριακή της φύση δεν επισκιάστηκε και στις αξιοσημείωτες ομαδικές εκθέσεις όπου συμμετείχε: Sisterhood σε επιμέλεια Άγγελου Πλεσσα στον εκθεσιακό χώρο Haus N Athen στην Αθήνα, στην A Nice Pair, Spaghetto Test, επιμέλεια Δέσποινας Δαμάσκου στο εστιατόριο και ξενοδοχείο Twenty One YES Hotels του Δάκη Ιωάννου, μεταξύ πολλών άλλων εκθέσεων. Νωρίτερα βρισκόταν ανάμεσα στους τυχερούς που επιλέχθηκαν για τη σπουδαία ομαδική The Equilibrists (Εξισορροπιστές), η οποία διοργανώθηκε από το New Museum και το Ίδρυμα ΔΕΣΤΕ, σε συνεργασία με το Μουσείο Μπενάκη, για τον εορτασμό των τριάντα τριών χρόνων του Ιδρύματος το 2016.


GREECE-IN-GREED: Miss Izzy - "Το δικό μου πάπλωμα είναι για δυό άτομα" ... ή μήπως όχι;\nMiss Izzy - "Το δικό μου πάπλωμα είναι για δυό άτομα" ... ή μήπως όχι;\nΓνωρίστηκαν μέσα σε μια μέρα. Παραγνωρίστηκαν βασικά.... Αντάλλαξαν τα βλέμματα και κουκουλώθηκαν με ένα πάπλωμα ασφαλείας μέσα σε λίγα δευτερόλεπτα. Και οι δύο μαζί… κάτω από ένα πάπλωμα.\nΌπως όταν ήμασταν παιδιά και φοβόμασταν το σκοτάδι. Κρυμμένοι κάτω από τα βαριά σκεπάσματά μας, πιστεύαμε ότι αυτό το «οχυρό» θα μας προστάτευε από τα πάντα. Ο φόβος δεν απουσίαζε, γινόταν όμως υποφερτός. Γλυκός σχεδόν…\nΠου και που ο ένας ξεμύτιζε… καταλάβαινε ότι το prive σκοτάδι δε διέφερε σε τίποτα από το σκοτάδι εκεί έξω. Προτιμούσε να ζει στην πραγματικότητα στο τέλος της ημέρας. Και μια μέρα… έτσι απλά, άνοιξε μια τεράστια τρύπα στο πάπλωμα και έφυγε αφήνοντας πίσω πούπουλα να αιωρούνται στον αέρα και δύο σκοτάδια να ενώνονται με το έτσι θέλω.\nΟ φόβος επέστρεψε πιο έντονος, πιο βαρύς… μπορούσες να τον νιώσεις όπως νιώθεις την ανάσα σου στην άκρη της μύτης σου τον χειμώνα. Ο εναπομείναντας τίναξε το σκισμένο προστατευτικό από πάνω του καθώς μόνο βάρος του πρόσθετε. Κοίταξε γύρω του. Του θύμιζε κάτι… το γνώριζε το μέρος. Το γνώριζε καλά. Αναρωτήθηκε για λίγο… «Από τι προσπαθούσα να ξεφύγω;» Ήταν το ίδιο σκοτάδι. Όχι το δικό του όμως… εκτεθειμένος σε όλους σκέφτηκε ότι θα αναγκαστεί να το μοιραστεί.\nΚαι τότε κατάλαβε τη σημασία της ασφάλειας. Των ορίων που θέτουμε εμείς οι άνθρωποι… την άμυνας, των τοίχων, των απομακρυσμένων περιοχών που αναζητούμε όλοι. Των ψευδαισθήσεων και την ανάγκη μας για αυτές.\nΟι δύο τους μέσα στο υποτιθέμενο πάπλωμα τότε, ζούσαν σε ένα μοναδικό κόσμο που δημιουργήθηκε μια φορά, μια φορά και μόνο. Μια κατάσταση που δεν πρόκειται να επαναληφθεί. Και για τους δύο ήταν ιδιαίτερο – μη αναστρέψιμο. Μια στιγμή μέσα στο χρόνο.\nΗ απόλυτη ασφάλεια είναι η μοιρασιά στιγμών ανεπανάληπτων. Ένα αστείο που καταλαβαίνουν μόνο δύο άνθρωποι. Ένα βλέμμα που προορίζεται μόνο για έναν και μεταφράζεται σωστά μονάχα από αυτόν. Ένα «καρφί» που πονάει μόνο όταν καρφωθεί από εκείνον. Ένα χαμόγελο που θα σου προκαλέσει μόνο αυτός. Η άπταιστη ασφάλεια είναι ο αποκλειστικός τρόπος με τον οποίο ακούγεται το όνομα σου από ένα μόνο στόμα.\nΑυτή είναι η ασφάλεια. Ολιγόζωη και φευγαλέα.\nΑναρτήθηκε από Miss Izzy στις 16:21\na.v. 21 Ιουλίου 2011 - 8:13 μ.μ.\no Cesare Pavese έλεγε ότι ζούμε στιγμές...αυτές πρέπει να αναζητούμε...αυτές μας μένουν στο τέλος...


🔥EthiopianPersonals Αξιολόγηση 2022 - Όλα όσα πρέπει να γνωρίζετε για αυτό! 🔥\nEthiopianPersonals Κριτικές 2022 — Τι γνωρίζουμε γι’ αυτό;\nΠροφίλ 706 000\nEthiopianPersonals οι χρήστες εγγράφονται και εδώ:\nΑποτελεσματικό εργαλείο αντιστοίχισης\nΠολλές επιλογές αναζήτησης\nΈλλειψη εφαρμογής για κινητά\nΥψηλές τιμές για προγράμματα συνδρομής premium\nΤο συναίσθημα του να είσαι ερωτευμένος είναι τόσο γλυκό και μοναδικό. Τα Ethiopian Personals θα σας κάνουν να νιώσετε ξανά πεταλούδες. Είναι ανεκτίμητο να νιώθεις δεμένος με ένα αγαπημένο άτομο και να ξέρεις ότι τα συναισθήματα είναι αμοιβαία. Το EthiopianPersonals ανήκει στο World Singles και δραστηριοποιείται στην αγορά γνωριμιών από το 2001. Βοηθά ανύπαντρους άνδρες και γυναίκες Αιθιοπικής καταγωγής να βρουν φιλία, αγάπη, ρομαντισμό και, τέλος, να παντρευτούν. Η πλατφόρμα γνωριμιών είναι διασκεδαστική και ξεχωρίζει στο πλήθος για πολλούς σημαντικούς λόγους. Το τελικό αποτέλεσμα του ραντεβού εξαρτάται από εσάς. Θα πρέπει να αρχίσετε να ψάχνετε για ραντεβού με ανοιχτή καρδιά και μυαλό. Πρέπει πάντα να εμπιστεύεστε ότι η μαγεία συμβαίνει σε αυτούς που πιστεύετε σε αυτήν. Το προσωπικό της EthiopianPersonals αγαπά τους πελάτες της και αφιερώνεται για να σας προσφέρει την καλύτερη εμπειρία γνωριμιών. Όλα τα σύγχρονα και ενημερωμένα εργαλεία λειτουργούν για τους singles. Η πλειοψηφία των μελών έχει σοβαρές προθέσεις όσον αφορά τις σχέσεις. Δεν θέλουν απλώς να σύρουν από τα δεξιά προς τα αριστερά για να προβάλουν προφίλ. Ενδιαφέρονται να κάνουν ουσιαστικές συνδέσεις με πραγματικούς ανθρώπους και να βγαίνουν ραντεβού με adventist . Η ομάδα υποστηρίζει τις φιλοδοξίες σας και βελτιώνει τον χώρο γνωριμιών για να το κάνει διασκεδαστικό και ασφαλές.\nΠώς λειτουργούν τα Ethiopian Personals;\nΟ ιστότοπος EthiopianPersonals βοηθάει τους ανύπαντρους άνδρες και γυναίκες να βρουν ερωτικούς συντρόφους ή καλούς φίλους. Είναι όπου οι singles από όλο τον πλανήτη συναντιούνται, μοιράζονται τα ενδιαφέροντά τους, συνδέονται και ανοίγουν την ψυχή τους στην αγάπη. Μπορείτε να χρησιμοποιήσετε τον ιστότοπο ως δωρεάν χρήστη ή να αποφασίσετε να κάνετε αναβάθμιση σε κατάσταση Platinum. Θα σας επιτρέψει να επικοινωνείτε με όλα τα μέλη χωρίς κανέναν περιορισμό. Η αλληλεπίδραση στον ιστότοπο είναι εύκολη και ευχάριστη. Μπορείτε να αναζητήσετε ημερομηνίες στην περιοχή σας ή να διευρύνετε την αναζήτησή σας σε διεθνές επίπεδο. Το EthiopianPersonals σάς δίνει πρόσβαση σε όλα τα εγγεγραμμένα μέλη από άλλους ιστότοπους γνωριμιών, που ανήκουν σε World Singles.\nΘα απολαύσετε μια ρομαντική ατμόσφαιρα στον ιστότοπο. Η αγάπη είναι πράγματι μια ισχυρή δύναμη, που σπάει όλα τα όρια και τα εμπόδια. Το EthiopianPersonals πιστεύει ότι βοηθώντας τους singles να συνδεθούν, κάνουν τον κόσμο λίγο καλύτερο μέρος για να ζήσουν. Θα πρέπει να δοκιμάσετε την υπηρεσία για να μάθετε περισσότερα για τον εαυτό σας και τις αγαπημένες σας προτιμήσεις. Εμπιστευτείτε την καρδιά σας και γίνετε μέλος της διεθνούς κοινότητας των ομοϊδεατών.\nΗ EthiopianPersonals ζητά από τα νέα μέλη της να περάσουν από μια τυπική διαδικασία εγγραφής. Σημαίνει ότι πρέπει να δώσετε το όνομα, την ηλικία και να ανεβάσετε μια σειρά από όμορφες φωτογραφίες. Η ιδέα είναι να γίνει η εγγραφή όσο το δυνατόν γρηγορότερα για να αρχίσετε να χρησιμοποιείτε τις υπηρεσίες γνωριμιών χωρίς καθυστέρηση ή παρατεταμένη αναμονή. Πρέπει να δημιουργήσετε ένα προφίλ, αλλά δεν χρειάζεται να παρέχετε όλες τις λεπτομέρειες αμέσως. Οι χρήστες έχουν το δικαίωμα να επιστρέψουν και να επεξεργαστούν τα δεδομένα τους ή να συμπληρώσουν πρόσθετα κριτήρια αναζήτησης αργότερα.\nΚατά την εγγραφή σας στο EthiopianPersonals, όλα τα μέλη θα πρέπει να ελέγξουν τα διάφορα μέρη που ονομάζονται “World”, όπου μπορείτε να έχετε πρόσβαση σε επιπλέον αγώνες από άλλους ιστότοπους γνωριμιών World Singles. Η εμπειρία σας στο ραντεβού εξαρτάται από το πώς παρουσιάζετε τον εαυτό σας και το επίπεδο δραστηριότητάς σας. Οι διαδικτυακές γνωριμίες είναι σαν το μάρκετινγκ. Αν θέλετε να έχετε περισσότερες πιθανότητες επιτυχίας, πρέπει να επενδύσετε τον χρόνο και την προσπάθειά σας. Θα γνωρίσετε τον μελλοντικό σας συνεργάτη, όπως έκαναν πολλοί άλλοι χρήστες σε αυτήν την πλατφόρμα.\nΌπως ήδη γνωρίζετε, το EthiopianPersonals είναι μια πλατφόρμα γνωριμιών, η οποία είναι αφιερωμένη σε ανύπαντρους Αιθιοπικής καταγωγής. Ο ιστότοπος έχει όμορφο σχεδιασμό και όλες τις απαραίτητες δυνατότητες για να σας συνδέσει με πολλούς αγώνες. Αυτό το διαδικτυακό περιβάλλον γνωριμιών είναι εξαιρετικό. Θα απολαύσετε την εντυπωσιακή σχεδίαση ιστού και τις εύχρηστες λειτουργίες του για να έχετε την καλύτερη εμπειρία γνωριμιών ποτέ. Η πλατφόρμα είναι ιδανική για ελεύθερους άνδρες και γυναίκες που ονειρεύονται την αγάπη αλλά είναι πολύ απασχολημένοι για να την αναζητήσουν εκτός σύνδεσης. Χάρη στα υψηλής ποιότητας αυθεντικά μέλη, ο ιστότοπος κέρδισε τεράστια δημοτικότητα.\nΗ EthiopianPersonals προσφέρει τις ακόλουθες δυνατότητες στους πελάτες της:\nΜπορείτε να δημιουργήσετε το προφίλ σας και να ενημερώσετε τα άλλα μέλη σας καλύτερα.\nΕπιτρέπεται η αναζήτηση για άλλα μέλη που ταιριάζουν με την προσωπικότητα, τον τρόπο ζωής και τις προτιμήσεις της σχέσης σας.\nΜπορείτε να ξεκινήσετε μια αλληλεπίδραση με πιθανά ραντεβού στέλνοντάς τους φλερτ. Είναι ο καλύτερος τρόπος για να δείξετε την επιθυμία σας να ξεκινήσετε μια συζήτηση.\nΜπορείτε να αποκτήσετε πρόσβαση στις επιλογές σύνθετης αναζήτησης για να αναζητήσετε αντιστοιχίσεις. Υπάρχουν πολλές επιλογές αναζήτησης: κύρια, εκτεταμένη, πλατίνα, λέξη-κλειδί, όνομα χρήστη και προηγουμένως αποθηκευμένες αναζητήσεις.\nΚάθε νέο μέλος λαμβάνει ένα προσωπικό γραμματοκιβώτιο, το οποίο είναι δωρεάν για επικοινωνία με άλλα μέλη.\nΥπάρχουν αιθιοπικά δωμάτια συνομιλίας που είναι διαθέσιμα για επικοινωνία με εργένηδες σε πραγματικό χρόνο.\nΥπάρχει η δυνατότητα, η οποία σας επιτρέπει να δείτε ποιος έχει δει το προφίλ σας.\nΌλα τα μέλη λαμβάνουν υψηλής ποιότητας υποστήριξη πελατών.\nΌλοι οι χρήστες του EthiopianPersonals μπορούν να δημιουργήσουν προφίλ και να προσθέσουν απεριόριστο αριθμό εικόνων. Το περιεχόμενο της φωτογραφίας σας βοηθά τα άλλα μέλη να γνωρίσουν την προσωπικότητά σας και τις προτιμήσεις των συνεργατών σας λίγο καλύτερα. Θα πρέπει να κάνετε ό,τι καλύτερο μπορείτε για να δημιουργήσετε ένα εντυπωσιακό προφίλ και να ξεχωρίσετε από τον ανταγωνισμό. Ο ιστότοπος EthiopianPersonals ενθαρρύνει τα μέλη να υποβληθούν στο τεστ για αγώνες προσωπικότητας. Θα δείτε τα αποτελέσματα στο προφίλ γνωριμιών σας. Θα βρείτε ανθρώπους που έχουν τα ίδια ενδιαφέροντα και αναζητούν τις ίδιες ιδιότητες στους συντρόφους τους. Θα πρέπει να χρησιμοποιήσετε αυτές τις δυνατότητες για να κάνετε το προφίλ σας εντυπωσιακό και πιο πικάντικο. Μόλις ολοκληρώσετε το προφίλ σας, μπορείτε να διαχειριστείτε τις επαφές σας. Έχετε πρόσβαση στο δίκτυο ενός φίλου, το οποίο εμφανίζεται δημόσια ή προσθέτει άτομα στη λίστα αγαπημένων σας, η οποία μπορεί να αποκρύπτεται από το κοινό.\nΔυστυχώς, δεν θα βρείτε επίσημη εφαρμογή EthiopianPersonals για κινητές συσκευές Android ή Apple προς το παρόν. Ωστόσο, μπορείτε να εγκαταστήσετε ένα πρόγραμμα περιήγησης ιστού και να μεταβείτε στον ιστότοπο από το smartphone ή το tablet σας. Θα βρείτε το ίδιο σύνολο χαρακτηριστικών και προφίλ εν κινήσει.\nΟ κόσμος των διαδικτυακών γνωριμιών μπορεί να είναι τραχύς μερικές φορές. Υπάρχουν πάντα άνθρωποι που έχουν υλιστικά ενδιαφέροντα. Ο ιστότοπος EthiopianPersonals έχει το υψηλότερο επίπεδο κρυπτογράφησης. Η ομάδα υποστήριξης πελατών θα σας βοηθήσει να αντιμετωπίσετε ύποπτους λογαριασμούς και να τους αποκλείσετε όταν χρειαστεί. Μην ξεχνάτε ότι αυτή η πλατφόρμα γνωριμιών παρέχει υπηρεσίες γνωριμιών εδώ και πολλά χρόνια και ξέρουν πώς να βοηθούν τους ανθρώπους να βρουν την πραγματική αγάπη αντί να παγιδεύονται από απατεώνες.\nΔεν είναι η καλύτερη ιδέα να αποκαλύψετε τον αριθμό τηλεφώνου, τη διεύθυνση κατοικίας ή το email σας σε άλλα μέλη στον ιστότοπο. Πρέπει να καταλάβετε ότι η αλληλογραφία μεταξύ των ανθρώπων γίνεται μέσω του συστήματος double-blind. Είναι ο τρόπος με τον οποίο η EthiopianPersonals διασφαλίζει την ταυτότητα των πελατών της. Είναι επιλογή σας να το αποκαλύψετε, αλλά δεν συνιστάται και μπορεί να είναι ριψοκίνδυνο. Θα πρέπει να κρατήσετε μυστικά τα στοιχεία της ταυτότητάς σας. Δεν χρειάζεται να επιταχύνουμε τα γεγονότα. Θα πρέπει να ξεκινήσετε αργά την αλληλεπίδραση για να αναπτύξετε εμπιστοσύνη και άνεση.\nΕνώ βγαίνετε στο Διαδίκτυο, πρέπει να λαμβάνετε προσεκτικές και συνειδητές αποφάσεις. Κάθε νέος αγώνας θα κερδίζει την 100% εμπιστοσύνη σας με λίγο χρόνο. Αναπτύξτε τις σχέσεις σας σταδιακά. Δώστε προσοχή στο πώς συμπεριφέρεται το πιθανό ταίρι σας μπροστά στο δικό σας. Πρέπει να είναι σεβαστή και αξιότιμη συμπεριφορά, που είναι η εγγύηση ότι ένα άτομο έχει σοβαρές προθέσεις. Θα πρέπει να δοκιμάσετε τους ανθρώπους στην πορεία. Θα νιώσετε ότι το άτομο λέει ψέματα επειδή οι ενέργειές του/της θα είναι ασυνεπείς και ακατάστατες. Το να είσαι ερωτευμένος είναι ωραίο, αλλά δεν πρέπει να εξοικειωθείς πολύ με ανθρώπους που μετά βίας γνωρίζεις και δεν έχεις γνωρίσει ποτέ προσωπικά. Είναι δική σας ευθύνη να προστατεύσετε το απόρρητο και την υγεία σας, να μην κολλήσετε κανενός είδους σεξουαλικά μεταδιδόμενα νοσήματα.\nΑν συγκρίνετε Αιθιοπικά Προσωπικά με παρόμοιους ιστότοπους, οι τιμές για την premium συνδρομή είναι αρκετά υψηλές. Για να αποκτήσετε ένα πρόγραμμα συνδρομής premium για ένα μήνα, θα πρέπει να πληρώσετε περίπου 40 USD. Είναι ακριβό για τέτοιες ποιοτικές υπηρεσίες. Εάν θέλετε να εξοικονομήσετε χρήματα, θα πρέπει να αγοράσετε το εξάμηνο πρόγραμμα συνδρομής, το οποίο θα σας κοστίσει περίπου 25 USD ανά μήνα.\nΗ εξήγηση των τόσο υψηλών τιμών είναι απλή. Οι περισσότερες γυναίκες χρήστες δεν έχουν λογαριασμούς premium. Είναι απλό να το ελέγξετε, επειδή κάθε προφίλ EthiopianPersonals έχει ένα Platinum banner. Παίρνετε ένα εάν έχετε πληρώσει για τη συνδρομή. Εάν είστε ελεύθερος χρήστης, δεν έχετε δικαίωμα να ξεκινήσετε τη συνομιλία. Μόνο οι χρήστες επί πληρωμή μπορούν να γράψουν σε οποιοδήποτε μέλος του ιστότοπου.\nΤο καλύτερο πράγμα για την premium συνδρομή σας είναι η δυνατότητα αλληλεπίδρασης με όλους τους επιλεγμένους αγώνες. Επιτρέπεται η αποστολή και η ανάγνωση ιδιωτικών κειμένων και μπορείτε να ελέγξετε ποιος έχει δει το προφίλ σας και ούτω καθεξής. Επιπλέον, μπορείτε να ορίσετε τα κριτήρια αναζήτησής σας για να τα κάνετε πιο ακριβή. Δυστυχώς, δεν υπάρχουν προηγμένες λειτουργίες για premium χρήστες, όπως συνομιλίες μέσω βίντεο, υπηρεσίες μετάφρασης κ.λπ.\nΜπορείτε να διαβάσετε την ενότητα Συχνές Ερωτήσεις εάν έχετε ερωτήσεις σχετικά με τεχνικά θέματα, θέματα τιμολόγησης ή ασφάλειας. Εάν είναι αδύνατο να βρείτε τη λύση στην τρέχουσα περίπτωσή σας, μπορείτε να επικοινωνήσετε με την EthiopianPersonals μέσω της υπηρεσίας email. Πρέπει να συμπληρώσετε τη φόρμα και να δώσετε το όνομα, το email και τον αριθμό τηλεφώνου σας. Μην ξεχάσετε να περιγράψετε το πρόβλημά σας εν συντομία. Τα τηλέφωνα επικοινωνίας θα τα βρείτε στην επίσημη ιστοσελίδα.\nΟ ιστότοπος EthiopianPersonals διαθέτει μια ειδική ενότητα για τακτικές ερωτήσεις. Πριν επικοινωνήσετε με την υποστήριξη πελατών, θα πρέπει να ελέγξετε αυτήν την ενότητα. Θα βρείτε πολλές συμβουλές για το πώς να αντιμετωπίσετε τεχνικά ζητήματα ή θέματα ασφάλειας.\nΕίναι ασφαλή τα Ethiopian Personals;\nΗ επικοινωνία στην πλατφόρμα EthiopianPersonals είναι ασφαλής και ευχάριστη. Μπορείτε να το ξεκινήσετε στέλνοντας μάτι ή προσωπικά μηνύματα. Όταν συναντάτε νέους single, θα πρέπει να έχετε το μυαλό σας ανοιχτό και σε εγρήγορση. Εάν είστε ύποπτοι για την περίεργη συμπεριφορά ορισμένων χρηστών, θα πρέπει να ενημερώσετε τον διαχειριστή όσο το δυνατόν γρηγορότερα. Να θυμάστε πάντα ότι ένα άτομο μπορεί να μην είναι αυτό που ισχυρίζεται. Να εμπιστεύεστε πάντα τα ένστικτα και την κοινή λογική.\nΕίναι το EthiopianPersonals πραγματικός ιστότοπος γνωριμιών;\nΤο EthiopianPersonals είναι ένας 100% πραγματικός ιστότοπος γνωριμιών. Προσφέρει ένα εξαιρετικό σύνολο λειτουργιών. Θα έχετε πρόσβαση σε χιλιάδες ενεργούς ανθρώπους και ένα chat room για να επικοινωνείτε μεταξύ σας.\nΠώς να χρησιμοποιήσετε Αιθιοπικά Προσωπικά;\nΔεν είναι δύσκολο να χρησιμοποιήσετε EthiopianPersonals. Είναι το κατάλληλο μέρος για τους Αιθίοπες άνδρες να συναντήσουν τις πιο όμορφες και ανύπαντρες κυρίες της Αιθίοπας. Ο ιστότοπος που βασίζεται σε εξειδικευμένες υπηρεσίες προσκαλεί άτομα από όλο τον κόσμο. Μπορείτε να εγγραφείτε στον ιστότοπο εάν έχετε Αιθιοπική καταγωγή ή να δημιουργήσετε μακροχρόνιες σχέσεις με Αιθίοπες άνδρες ή γυναίκες. Είναι εύκολο να συνδεθείτε και να κάνετε νέους φίλους και εραστές. Η υπηρεσία γνωριμιών είναι απλή και εξαιρετικά αποτελεσματική για να σας ταιριάξει με τα σωστά άτομα.\nΌλοι μπορούν να εγγραφούν δωρεάν και να περιηγηθούν σε πολλά εντυπωσιακά προφίλ Αιθιοπών ανδρών/γυναικών. Μόλις βρείτε ένα τέλειο ραντεβού, θα πρέπει να εξερευνήσετε διαφορετικούς τρόπους για να έρθετε σε επαφή και να αρχίσετε να επικοινωνείτε μέσω προσωπικών μηνυμάτων ή αιθουσών συνομιλίας.\nΕίναι δωρεάν τα Ethiopian Personals;\nΟι τιμές στην πλατφόρμα EthiopianPersonals είναι δίκαιες. Παίρνετε χαρακτηριστικά υψηλής ποιότητας, τα οποία μπορούν να ενισχύσουν την εμπειρία διαδικτυακών γνωριμιών σας με πολλές ελκυστικές κυρίες από την Αιθιοπία. Ο ιστότοπος προσφέρει δωρεάν πρόσβαση. Εάν διστάσετε να αναβαθμίσετε τη συνδρομή σας, μπορείτε να χρησιμοποιήσετε τη διαθέσιμη δοκιμαστική έκδοση του EthiopianPersonals. Ως δωρεάν χρήστης, έχετε το δικαίωμα να εγγραφείτε, να ανοίξετε ένα νέο προφίλ και να αποκτήσετε πρόσβαση σε βασικά εργαλεία αναζήτησης. Εάν θέλετε να απολαύσετε την πλήρη λειτουργικότητα EthiopianPersonals, πρέπει να αγοράσετε το πρόγραμμα συνδρομής premium.\nΛειτουργεί πραγματικά το EthiopianPersonals;\nΕτοιμαστείτε να γνωρίσετε χιλιάδες υπέροχες Αιθίοπες κυρίες και κύριους. Πολλοί άνθρωποι χρησιμοποιούν αυτήν την πλατφόρμα γνωριμιών για να βρουν αγάπη και φιλία. Ο ιστότοπος έχει Αιθίοπες μέλη από διάφορες εθνοτικές ομάδες, όπως Amhara, Oromo, Sidana κ.λπ. Μην νομίζετε ότι όλα τα μέλη ζουν στην Αιθιοπία. Διαδίδονται σε όλο τον κόσμο, συμπεριλαμβανομένης της ΕΕ, των ΗΠΑ, της Ασίας, της Καραϊβικής, της Ευρώπης και πολλών άλλων μερών στον κόσμο.\nΜετά από ραντεβού στον ιστότοπο EthiopianPersonals, θα έχετε μια ζωντανή επίγευση. Υπάρχουν τόσες πολλές υπέροχες κυρίες στον ιστότοπο. Προσελκύουν άντρες από όλο τον κόσμο, ελπίζοντας να βρουν την Αφρικανή σύζυγό τους. Υπάρχουν αρκετά γυναικεία προφίλ για να είστε σίγουροι ότι θα βρείτε το τέλειο ταίρι σας.\nΜπορείτε να αρχίσετε να αλληλεπιδράτε με άτομα μετά την εγγραφή. Είναι σημαντικό να διατηρείτε τα δεδομένα και το απόρρητό σας ασφαλή. Εάν βρείτε μια ενδιαφέρουσα και ελκυστική γυναίκα, θα πρέπει να αγοράσετε ένα πρόγραμμα συνδρομής για να της στείλετε προσωπικά μηνύματα. Είναι απαραίτητο να ελέγξετε τα προφίλ των ανθρώπων, τα οποία φαίνονται απίστευτα λεπτομερή και κατατοπιστικά. Είναι αδύνατο να βρείτε ένα τέλειο ταίρι χωρίς να παρέχετε ένα λεπτομερές προφίλ γνωριμιών. Αποκαλύπτοντας τα στοιχεία σας (ενδιαφέροντα, προτιμήσεις, όνειρα), βοηθάτε τους Αιθίοπας να σας συνδέσουν με τον ιδανικό σας σύντροφο. Τα λεπτομερή προφίλ σάς βοηθούν να μείνετε μακριά από απάτες και απατεώνες. Κατά κανόνα, τα ύποπτα άτομα δεν θέλουν να αποκαλύψουν τόσα προσωπικά δεδομένα.\nΌλα τα προφίλ είναι αρκετά λεπτομερή για να βρείτε τέλειους συνεργάτες ή φίλους. Η πλειοψηφία των προφίλ περιλαμβάνει βιογραφικά στοιχεία και ένα σύνολο όμορφων φωτογραφιών. Δεν πρέπει να χάσετε την ευκαιρία να προσαρμόσετε το προφίλ γνωριμιών σας και να το κάνετε κομψό, προσεγμένο και εντυπωσιακό.\nΗ υπηρεσία γνωριμιών EthiopianPersonals παρέχει στους πελάτες της αρκετούς αποτελεσματικούς τρόπους αλληλεπίδρασης με πιθανούς συνεργάτες μέσω συνομιλιών και προσωπικών μηνυμάτων. Απλά πρέπει να αποφασίσετε τον τρόπο ομιλίας που προτιμάτε. Όλα είναι ασφαλή και βολικά. Αυτή η πλατφόρμα σάς δίνει τη δυνατότητα να διευρύνετε την επαφή σας με πιθανές ημερομηνίες. Είναι απαραίτητο να γνωρίσετε καλύτερα ένα άτομο πριν αποφασίσετε να συναντηθείτε στην πραγματική ζωή.\nΑυτή η πλατφόρμα EthiopianPersonals είναι πολύ αποτελεσματική για γυναίκες Αιθιοπικής καταγωγής, που θέλουν να βρουν άνδρες με σοβαρές προθέσεις να παντρευτούν και να δημιουργήσουν οικογένειες με παιδιά. Είναι το κατάλληλο μέρος για να βρείτε την αγάπη σας. Θα βρείτε διαφορετικά είδη γυναικών. Πολλοί από αυτούς ζουν σε ξένες χώρες και δεν ακολουθούν τον Αιθιοπικό τρόπο ζωής. Συνήθως, τέτοιοι άνθρωποι είναι πολύ απασχολημένοι με τη δουλειά τους σε μεγάλες πόλεις, επομένως δεν έχουν αρκετό ελεύθερο χρόνο για να συναναστραφούν με τις τοπικές κοινότητες της Αιθιοπίας.\nΜην νομίζετε ότι το EthiopianPersonals δέχεται μόνο ανύπαντρους Αιθίοπας άνδρες και γυναίκες. Άλλες εθνικότητες μπορούν να χρησιμοποιήσουν αυτήν την υπηρεσία γνωριμιών για να βρουν ρομαντικούς και ευαίσθητους συντρόφους αφρικανικής καταγωγής. Κάθε γυναίκα που θέλει έναν άντρα ευαίσθητο, παθιασμένο και θαρραλέο θα βρει αυτή την υπηρεσία πολύ χρήσιμη. Αυτή η πλατφόρμα είναι χρήσιμη για όλους τους singles, ανεξάρτητα από την εθνικότητα, την καταγωγή ή το χρώμα του δέρματός τους. Η αγάπη είναι πέρα από όλες αυτές τις λεπτομέρειες.\nΑν θέλετε να γνωρίσετε καλύτερα πολλούς Αιθίοπες άντρες, θα πρέπει να γνωρίζετε ότι είναι αξιόπιστοι, αφοσιωμένοι και φροντισμένοι ταυτόχρονα. Είναι ένα μοναδικό πνεύμα που διαπερνά όλους τους πραγματικούς άνδρες από την Αιθιοπία. Κάθε γυναίκα που είναι παντρεμένη με τέτοιους άντρες νιώθει ασφάλεια και αγάπη. Το EthiopianPersonals σας δίνει μια τέτοια ευκαιρία να βρείτε την αγάπη.


Mountain: Ταξίδι στην ελευθερία | Watch & Chill\nΣίγουρα θα έχετε νιώσει κάμποσες φορές στη ζωή σας, την αίσθηση της αδημονίας. Αυτή η ανυπομονησία να κάνετε κάτι, ή που περιμένετε να γίνει κάτι.\nΕίδα κάποιες σειρές τη βδομάδα που πέρασε, αλλά δεν άντεξα και πολύ. Είχα αυτή την έντονη αίσθηση αδημονίας. Ήθελα να επιστρέψω στα ντοκιμαντέρ. Γιατί ακόμα δεν μπορώ να βγάλω από το μυαλό μου αυτά που είδα στο Our Planet. Είναι σαν να σε έχει παρατήσει μια γυναίκα που ήσουν καλά μαζί της και εσύ να μη δέχεσαι ότι έχει τελειώσει.\nΕίχα όμως άλλη μια επιθυμία. Να δω καλή φωτογραφία. Είμαι λάτρης της φωτογραφίας στην τηλεόραση. Σε σημείο που αν αυτό που επιλέξω να δω έχει καλή φωτογραφία, ας είναι σκουπίδι σε όλες τις άλλες κατηγορίες του. Δεν θα με ενοχλήσει καθόλου. Φωτογραφία λοιπόν, μία σημαντικότατη κατηγορία από μόνη της. Δύσκολα βρίσκεις καλή, γιατί η βάση δίνεται αλλού. Αλλά όταν τη βρεις και είναι όντως καλή, μπορεί να σε συνεπάρει, να σε ταξιδέψει,να σε κάνει να κολλήσεις.\nΕπέλεξα να δω το Mountain και ευχόμουν να μου κάνει τη χάρη. Αυτό που δεν ήξερα είναι ότι θα μου είχε και εκπλήξεις. Η πρώτη αποκαλύφθηκε με το που άνοιξε η… αυλαία σχεδόν. Ένας άντρας, σε ένα στούντιο, με γυρισμένη την πλάτη. Γυρνάει στο μικρόφωνο και δηλώνει έτοιμος να ξεκινήσει το γράψιμο. Boom…ήταν ο Γουίλιαμ Νταφόε! Δεν μπορούσα να σκεφτώ καλύτερη φωνή για την αφήγηση. Μια αφήγηση που δεν σε κουράζει ούτε για μισό δευτερόλεπτο και όχι μόνο λόγω της φωνής του, αλλά κυρίως διότι σε άφηνε να απολαύσεις τις εικόνες. Δεν υπήρξαν ούτε σε ένα σημείο ανούσιες αναφορές. Υπήρξε απλά μία φωνή που συνόδευε το ταξίδι σου, όσο χρειαζόταν για να μη σε βγάλει από το mood, για να μη σου αποσπάσει την προσοχή.\nΗ δεύτερη έκπληξη ήταν οι ατάκες.Ένα ντοκιμαντέρ της μιας ώρας στο περίπου και ήταν πλημμυρισμένο με ατάκες,που κάθε μιά από αυτές σε έβαζε να σκεφτείς. Να σκεφτείς την εξέλιξη και την αλλαγή νοοτροπίας του ανθρώπου, σχετικά με τα βουνά. Να σκεφτείς τι είναι εν τέλει αυτό που ωθεί τον άνθρωπο στην αναζήτηση; Τι είναι αυτό που τον κάνει να βάζει σε κίνδυνο τη ζωή του ή ακόμη χειρότερα να πληρώνει το τίμημα αυτής. Είναι όντως μία πράξη παραφροσύνης όπως πίστευαν πριν 300 χρόνια και πιστεύουμε μέχρι σήμερα ;Ή μήπως είναι μία ανάγκη,μία διέξοδος από τις ταξινομημένες κοινωνίες και περιβάλλοντα που ζούμε και τα οποία ελέγχονται από τον άνθρωπο; Μία ανάγκη για ελευθερία, για ζωή, πέραν της τυποποιημένης ζωής που έχουμε.\nΚάπου εκεί, στο έδειχνε κιόλας, εκτός απ’ το να στο αναφέρει απλά. Σου έδειχνε αυτή την ελευθερία ή την τρέλα,ανάλογα πως το βλέπει ο καθένας. Σνοουμπορντερς να δημιουργούν χιονοστιβάδες για να τις κερδίσουν στην κούρσα της καθόδου,σκιέρ να κάνουν άλματα θανάτου ή να περνάνε με τρελές ταχύτητες ανάμεσα απ’τα δέντρα. Free solo αναρριχητές που κρέμονται στο κενό, ποδηλάτες σε βραχώδη όρη, να παίζουν κορώνα γράμματα τη ζωή τους\nΕίχε και τρίτη έκπληξη το μενού. Ήταν αυτή η περίεργη ικανότητα που είχε, να σε ταξιδεύει πολλά χρόνια πίσω, χωρίς ουσιαστικά να σου αλλάζει ιδιαίτερα τις εικόνες.Έπαιξε ένα φιλμάκι σε κάποια φάση, σε στυλ βωβού κινηματογράφου. Όταν ξεκινούσε ο άνθρωπος να εξερευνά τα Ιμαλάια ,να φτάνει ως την κορφή αυτών, το Έβερεστ. Ένα Έβερεστ που “πολιορκήθηκε” από τον άνθρωπο για χρόνια ολόκληρα,μέχρι που υπέκυψε. Εξαιρετική “σφήνα” στο ντοκιμαντέρ, που δόθηκε όπως έπρεπε να δοθεί.\nΌλα αυτά, η φωτογραφία, οι ατάκες, η φωνή του Νταφόε, ο φακός που σε ταξιδεύει, δένουν με υπέροχη μουσική υπόκρουση. Δεν χρειαζόμουν τίποτα άλλο, το Μountain μου είχε κάνει τη χάρη και με το παραπάνω.\nGame of Thrones S8E5: Γιατί μου άρεσε


Αντάλλαξαν Ευχές... - ILARISSA.GR\nΑρχική Νέα Λάρισα Αντάλλαξαν Ευχές…\nΕυχές για τα Χριστούγεννα και το νέο έτος αντάλλαξαν η βουλευτής ΣΥ.ΡΙΖ.Α. Λάρισας Άννα Βαγενά-Κηλαηδόνη και ο Πρόεδρος του ΣΥ.ΡΙΖ.Α. Αλέξης Τσίπρας.\nΗ συνάντησή τους έγινε σήμερα το πρωί στα κεντρικά γραφεία του ΣΥ.ΡΙΖ.Α. στην Κουμουνδούρου.\nΠροηγούμενο άρθροΕυχές και κάλαντα στον Περιφερειάρχη Θεσσαλίας Κώστα Αγοραστό\nΕπόμενο άρθροΕορταστική ατμόσφαιρα στο Δημαρχείο Λάρισας (ΦΩΤΟ)


«Πετάει, πετάει ο Τσίπρας;» -Πτήση με F-16 κάνει ο πρωθυπουργός! | Ειδήσεις και Νέα από την Ελλάδα και τον Κόσμο\nHome Ελλάδα «Πετάει, πετάει ο Τσίπρας;» -Πτήση με F-16 κάνει ο πρωθυπουργός!\n«Πετάει, πετάει ο Τσίπρας;» -Πτήση με F-16 κάνει ο πρωθυπουργός!\nby planetnews Δεν επιτρέπεται σχολιασμός στο «Πετάει, πετάει ο Τσίπρας;» -Πτήση με F-16 κάνει ο πρωθυπουργός!\nΟ Αλέξης Τσίπρας, που βρίσκεται από χθες στην Λάρισα, λίγο μετά τις 10 το πρωί έφτασε στην 110 πτέρυγα μάχης, όπου τον υποδέχθηκαν ο αρχηγός ΓΕΕΘΑ ναύαρχος Βαγγέλης Αποστολάκης και ο αρχηγός ΓΕΑ αντιπτέραρχος Χρήστος Χριστοδούλου


Το Βόλφσμπουργκ–Σεντ Ετιέν με πλήθος αγορών στην Interwetten\nLiveagones.gr » Πλήθος αγορών στο Βόλφσμπουργκ – Σεντ Ετιέν από την Interwetten\nΠλήθος αγορών στο Βόλφσμπουργκ – Σεντ Ετιέν από την Interwetten\nΒόλφσμπουργκ υποδέχεται τη Σεντ Ετιέν (22:00), για την έκτη αγωνιστική των ομίλων του Europa League, και η Interwetten προσφέρει την αναμέτρηση με πλήθος αγορών!\nΒόλφσμπουργκ – Σεντ Ετιέν στην Interwetten Παίξε Νόμιμα\nΔεύτερη διαδοχική ήττα για τη Βόλφσμπουργκ, μετά και από εκείνη που υπέστη από τη Βέρντερ Βρέμης (2-3 εντός). Το Σάββατο, αντιμετώπισε τη Φράιμπουργκ, εκτός, για τη Bundesliga, γνωρίζοντας την ήττα με 1-0, μετά από τέρμα που δέχθηκε στο 85ο λεπτό. Με 2-3 Goals ολοκληρώθηκαν τα τέσσερα από τα πέντε τελευταία της παιχνίδια. Στις τρεις νίκες, τρεις ισοπαλίες και τέσσερις ήττες ο εντός έδρας απολογισμός της, τη φετινή σεζόν, έχοντας ηττηθεί και στα τέσσερα πιο πρόσφατα αντίστοιχα ματς της.\nΣτα αρνητικά αποτελέσματα επέστρεψε η Σεντ Ετιέν, μετά και τη νίκη επί της Νις (4-1 εντός). Την Κυριακή, αντιμετώπισε τη Ρεμς, εκτός, για τη Ligue 1, στην έδρα της οποίας ηττήθηκε με 3-1, παρότι είχε ισοφαρίσει προσωρινά σε 1-1 με τον Χαμουμά, στο 59′. Με G/G και Over 2.5 ολοκληρώθηκαν τα τρία τελευταία της παιχνίδια. Στις τέσσερις νίκες, μια ισοπαλία και έξι ήττες ο εκτός έδρας απολογισμός της, τη φετινή σεζόν, έχοντας ηττηθεί στις δυο τελευταίες εξόδους της.


«Ανάσα» στο 90' για Ολίμπο - Onsports.gr\nΓιάννης Ασκούνης\t06 Μαρτίου 2012, 04:25\nΠΟΔΟΣΦΑΙΡΟ / Ατλέτικο Ραφαέλα\t/ Ολίμπο\n«Ανάσα» στο 90' για Ολίμπο\nΗ Ολίμπο ντε Μπαχία Μπλάνκα έμεινε μεν στη «ζώνη του υποβιβασμού», αλλά πήρε σημαντική «ανάσα» κερδίζοντας με 2-1 την Ατλέτικο Ραφαέλα στο 95ο λεπτό.\nΣτο πέμπτο λεπτό των καθυστερήσεων, ο Όσκαρ Καρνιέγιο παραχώρησε πέναλτι ανατρέποντας τον Νικολά Πάβλοβιτς. Την εσχάτη των ποινών ανέλαβε ο Μάρτιν Ρόγιε, ο οποίος διαμόρφωσε το 2-1 στην τελευταία φάση της αναμέτρησης. Έτσι η Ολίμπο έφτασε στους έξι βαθμούς στην Clausura και έκανε σπουδαίο βήμα παραμονής ανεβάζοντας τον μέσο όρο βαθμών της στη συνολική βαθμολογία του αργεντίνικου πρωταθλήματος.\nΣτο 18ο λεπτό ο Ανδρές Φρανζόια είχε ανοίξει το σκορ, ενώ ο Νταρίο Γκαντίν είχε ισοφαρίσει με πέναλτι για την Ατλέτικο στο 40ό λεπτό. Η διαφαινόμενη ισοπαλία της Ραφαέλα, όμως, μετατράπηκε σε ήττα με την προαναφερόμενη φάση. Αυτό το αποτέλεσμα άφησε την Ατλέτικο στους τέσσερις βαθμούς και οριακά πάνω από τη «ζώνη του υποβιβασμού» στην συνολική κατάταξη.\nΟλίμπο ντε Μπαχία Μπλάνκα: Ιμπάνιεζ, Μανκινέγι, Φακιόλι (60' Γκουέντες), Κασάις, Ντίαζ, Ροσάντα, Μούστο, Λάσο (73' Λίτρε), Ρόγιε, Φρανζόια, Φουρτς (79' Πάβλοβιτς).\nΑτλέτικο Ραφαέλα: Σάρα, Μποβάγκιο, Καρνιέγιο, Ζμπρουν, Φοντανίνι, Χουάρεζ (88' Καρέρας), Κάστρο (81' Φισόρε), Σεράνο, Κάσερες, Γκαντίν, Καριγκάνο (74' Φιλομένο).


Φαν’τ Σιπ: «Είμαστε απογοητευμένοι από την εμφάνιση της Εθνικής» (video) – Πρωινός Τύπος\nΦαν’τ Σιπ: «Είμαστε απογοητευμένοι από την εμφάνιση της Εθνικής» (video)\n1 Απριλίου, 2021 vasilis mpakoulisΑφήστε ένα σχόλιο για το Φαν’τ Σιπ: «Είμαστε απογοητευμένοι από την εμφάνιση της Εθνικής» (video)\nΠροβληματισμένος ήταν ο Τζον Φαν΄τ Σιπ με την εμφάνιση της Εθνικής ομάδας και φυσικά με την ισοπαλία στον αγώνα με τη Γεωργία μετά τη λήξη της αναμέτρησης για τα προκριματικά του Μουντιάλ 2022.\nO ομοσπονδιακός τεχνικός της Εθνικής Ελλάδας, Τζον Φαν’τ Σιπ, δήλωσε απογοητευμένος από την εμφάνιση του αντιπροσωπευτικού μας συγκροτήματος κόντρα στη Γεωργία και τόνισε πως η ισοπαλία ήταν δίκαιο αλλά όχι επιθυμητό αποτέλεσμα.\n«Παίξαμε εναντίον μίας καλής ομάδας, δεν μπορέσαμε να παίξουμε όπως θα θέλαμε. Είχαμε κάποιες στιγμές στο πρώτο ημίχρονο με τον Τζόλη, τον Μπακασέτα και τον Φορτούνη, αλλά γενικά δυσκολευτήκαμε. Ξέραμε πως είναι επικίνδυνη η Γεωργία και μετά από ένα λεπτό δεχθήκαμε την ισοφάριση. Έπρεπε να αμυνθούμε καλύτερα. Στο τέλος θα μπορούσαμε να χάσουμε αλλά και να κερδίσουμε. Συνολικά δεν ήμαστε ευχαριστημένοι από το αποτέλεσμα».\nΔήλωσε αρχικά ο ομοσπονδιακός τεχνικός και προσέθεσε: «δεν βρήκαμε τις λύσεις που συνήθως συζητάμε και βρίσκουμε στο γήπεδο. Υπάρχει απογοήτευση όχι για το αποτέλεσμα τόσο, όσο για την εμφάνιση μας. Δεν φτάσαμε στο επιθυμητό επίπεδο. Έπρεπε να παίξουμε καλύτερα. Η ισοπαλία ίσως να ήταν σήμερα το δίκαιο αποτέλεσμα, αλλά δεν είναι αυτό που θέλαμε».\nTo άρθρο Φαν’τ Σιπ: «Είμαστε απογοητευμένοι από την εμφάνιση της Εθνικής» (video) δημοσιεύτηκε στο NewsIT .\nΈγκυος στο δεύτερο παιδί της η Kirsten Dunst\nPremier League: 12 ματς αήττητη η Γιουνάιτεντ, γλίτωσε στο 97' η Άρσεναλ – Όλα τα γκολ στην Αγγλία


Disdaimona: Προσωπικές σημειώσεις - 4\nΒλαδίμηρε, όσα χρόνια εσύ ήσουν πεθαμένος έχουν συμβεί πράματα και θάματα εδω πέρα. Νικήσαμε τον Ναζισμό γίναμε άνθρωποι και δομήσαμε τον σοσιαλισμό στην ανατολική ευρώπη. Δεν σε ξεχάσαμε. Επίσης πάψαμε να είμαστε εργατόπαιδα, μορφωθήκαμε, αγοράσαμε σπίτια και κάναμε οικογένειες.\nΔεν ξέρω αν σου΄χει πει κανείς εκεί πάνω, πως ο σοσιαλισμός της ανατολικής ευρώπης δεν ήταν αρεστός στη δυτική ευρώπη. από τότε που πέθανες. Γιατί ο Ιωσήφ ήταν λίγο δικτάτορας για τα ήθη και τις καθημερινές ανάγκες των ανθρώπων της δύσης, έτσι λέγανε. Οι άνθρωποι στη δύση δεν ήθελαν τον υπαρκτό σοσιαλισμό αλλά ούτε ο Ιωσήφ ήθελε να γίνει σοσιαλισμός στη δύση κι έτσι κάπως τα βρίσκαμε.\n'Οπως είχες ήδη καταλάβει πριν πεθάνεις, οι άνθρωποι στην ευρώπη ήταν πολύ προχωρημένοι και καλλιεργημένοι άνθρωποι. Κράτησαν γι αυτό την παράδοση της αριστεράς αλλά δεν ήθελαν μια ανατολική αριστερά του υπαρκτού ήθελαν μια δυτική αριστερά ενός άλλου μοντέλου υπαρκτού που τον έλεγαν δημοκρατικό. Πίστευαν πολύ, πως μόνο στη δύση μπορούσε να δομηθεί ο σωστός σοσιαλισμός, όχι αυτός που άρχισες εσύ και μετά πήρε ο Ιωσήφ και τους άφησε κιόλας συναινετικά στην ησυχία τους.\nΒλαδίμηρε, άρχισα να σκέφτομαι τελευταία πως από τότε που πέθανες οι άνθρωποι στη δύση μας έλεγαν ψέμματα πως ήθελαν ένα δημοκρατικό σοσιαλισμό και όχι τον υπαρκτό του Ιωσήφ, και πως επίσης ήταν ψέμμα πως το χειρότερο που συνέβει στον 20ο αιώνα ήταν ο υπαρκτός σοσιαλισμός. Σκέφτομαι όμως πως κι ο Ιωσήφ μας έλεγε ψέμματα πως ο κόσμος έγινε πολύ καλύτερος με τον υπαρκτό που τους άφηνε στη δύση στην ησυχία τους, και πως ήταν μέρος ενός ψέμματος όταν μας έλεγε να μην θέλουμε επαναστάσεις και άλλα τέτοια ανώριμα αριστερίστικα και διεθνιστικά για την εσσδ.\nΔεν μας είπε ποτέ ο Ιωσήφ πως το χειρότερο πράγμα που συνέβει στον 20ο δεν ήταν πως ο καπιταλισμός εξακολουθούσε να υπάρχει αλλά ήταν πως ο καπιταλισμός έπαψε να είναι αυτό ήτανε άλλοτε. Δεν μας είπε τίποτα γι αυτό το χρηματοπιστωτικό σύστημα και για τις φούσκες και τους κύκλους των οικονομικών κρίσεων, γιατί αλλιώς πως και δεν μας είπε πως θα τρώγαμε αργά ή γρήγορα τα μούτρα μας με το πρόγραμμα του, να μην θέλουμε εγκαιρότερα επανάσταση.\nΤώρα Βλαδίμηρε ετοιμάζονται να ξαναμοιράσουν τον κόσμο κι εσένα να σε μεταφέρουν από το μαυσωλείο, γιατί δεν σου΄πα, οι ρώσοι είναι πια ένας αχαρακτήριστος λαός που πουλάει και τη μάνα του για λίγα ντολαρς. Δεν θαθελα να σου πω ψέματα πως οι άνθρωποι κατάλαβαν οτιδήποτε δεν είχαν καταλάβει στην εποχή σου, ούτε να σου πω ψέμματα πως τώρα πια εκτιμάται το όνομα σου και το έργο σου.\nΤώρα μας λένε τα ίδια ψέμματα που έλεγαν πάντα, πως ο δημοκρατικός σοσιαλισμός μόνο στη δύση μπορεί να δομηθεί και ετοιμάζουν τα κεφάλια μας για τα μονοπώλεια ενός άλλου Βλαντιμήρ που ευτυχώς δεν πρόλαβες να συναντήσεις. Αυτό, σύντροφε, το λένε δυνατότητα περάσματος στο δημοκρατικό σοσιαλισμό, και κυκλοφορούν και προεκλογικά σποτάκια με φιλεργατικά συνθήματα.\nΈτσι αποφάσισα πως δεν έχω πια τίποτε άλλο να κάνω παρά να λυπάμαι που χρειάζεται τόσος χρόνος για να ντραπούν και να πάψουν να μας πίνουν το αίμα με αριστερό ενθουσιασμό, άσε που δεν θέλω πια να σκέφτομαι και τις ζωές τόσων άλλων ανθρώπων. Που όταν είναι στη χώρα μας βέβαια τους φροντίζουμε και τους αγαπάμε, μέχρις εδώ. Τώρα θα κανουμε όμως σοσιαλισμό στην ευρώπη και έτσι οι πύραυλοι που θα τους γαμάνε στη χώρα τους θα είναι σοσιαλιστικοί.\nΕίναι μια νέα κατηγορία ανθρώπων Βλαδίμηρε, που αρέσκεται πολύ να διαβάζει και να γίνεται πρωτοπόρος διανόηση για το καλό της εργατικής τάξης, επειδή όμως εγώ ξέρω εσένα αντιλαμβάνεσαι πως το πιθανότερο είναι να τους πω να πάνε να γαμηθούν.\nΈχω πολύ διάβασμα, γιατί αλλιώς δεν βλέπω να αντέχω. Επίσης αποφεύγω τη χαρά γιατί δεν θέλω να ντρέπομαι περισσότερο.\nΣε φιλώ σύντροφε.\nΑναρτήθηκε από Disdaimona στις 2:42 π.μ.\nDisdaimona 29 Απριλίου 2012 - 3:01 π.μ.


«Έξυπνο» παράθυρο μετατρέπεται σε 60 δευτερόλεπτα από διαφανές σε αδιαφανές!\nby Cyprus1 10 Aug 2017\nΈνα «έξυπνο» παράθυρο που έχει την ιδιότητα εντός 60 δευτερολέπτων να μετατρέπεται από διαφανές σε αδιαφανές και το αντίστροφο, δημιούργησε ομάδα ερευνητών στις ΗΠΑ. Το παράθυρο αυτό αποτελείται από πλάκες ηλεκτρικά αγώγιμου γυαλιού, που περιέχουν ιόντα μετάλλου διάσπαρτα πάνω στην επιφάνειά τους και τα οποία μπλοκάρουν το φως, όταν τα διαπεράσει ηλεκτρικό ρεύμα. Οι μηχανικοί του Πανεπιστημίου Στάνφορντ της Καλιφόρνια, με επικεφαλής τον καθηγητή επιστήμης και μηχανικής των υλικών Μάικλ ΜακΓκέχι, έκαναν τη σχετική δημοσίευση στο νέο περιοδικό "Joule" για θέματα "πράσινης" τεχνολογίας και εξοικονόμησης ενέργειας. Τέτοιου είδους δυναμικά παράθυρα μπορούν μελλοντικά να μεταμορφώσουν τα σπίτια, τα γραφεία και τα αυτοκίνητα, μειώνοντας τις δαπάνες θέρμανσης και ψύξης, καθώς και την ανάγκη για «στόρια», ρολό και σκιάδια.\nΣημειώνεται ότι τα «έξυπνα» παράθυρα χρησιμοποιούνται σήμερα κυρίως στην αεροναυπηγική βιομηχανία και ειδικότερα στα αεροπλάνα. Είναι φτιαγμένα από υλικά (όπως οξείδιο του βολφραμίου), που αλλάζουν χρώμα, όταν φορτισθούν ηλεκτρικά. Όμως αυτές οι πρώτες ύλες είναι ακριβές, έχουν γαλαζωπή απόχρωση και χρειάζονται έως 20 λεπτά για να σκοτεινιάσουν, ενώ με το πέρασμα του χρόνου θαμπώνουν μόνιμα.\nΤο νέο αυτό παράθυρο που δημιούργησε η ομάδα των ερευνητών στις ΗΠΑ, έχει την ιδιότητα να μην θαμπώνει όσο κι αν χρησιμοποιηθεί, ενώ είναι λιγότερο δαπανηρό. Ως πρώτη ύλη που απλώνεται στο γυαλί, χρησιμοποιείται ένα διάλυμα από χαλκό, οξείδιο του ψευδαργύρου και νανοσωματίδια πλατίνας (λευκόχρυσου).


" Τα ΕΝ ΟΙΚΩ εν δήμω": Τέσσερις νέες λεωφορειολωρίδες\n• Στην οδό Αλ. Παπαναστασίου, από το σηματοδοτούμενο κόμβο με την οδό Βαλαγιάννη και μέχρι τη συμβολή της με τη λεωφορειολωρίδα της Λεωφόρου Στρατού, και από τον κόμβο Κωνσταντινουπόλεως - Λεωφόρου Στρατού και μέχρι 27 μέτρα πριν από τη συμβολή της με την οδό Βαλαγιάννη.\n• Στη Λεωφόρο Στρατού, από την οδό Ι. Χρυσοστόμου και μέχρι την οδό Κυβερνίδου και από την οδό Ν. Ζέρβα και μέχρι τη διασταύρωσή της με την οδό Μπιζανίου. • Στην οδό Αγγελάκη, από την πλατεία ΧΑΝΘ και έως 60 μέτρα πριν από την πρόβαση της Αγγελάκη στον κόμβο της πλατείας Συντριβανίου.\n• Στην οδό Γ. Παπανδρέου, από την οδό Κορομηλά και μέχρι 35 μέτρα πριν από τη διασταύρωση με την οδό Σοφούλη.\nΟι αρμόδιοι θεωρούν ότι το ερχόμενο καλοκαίρι οι τέσσερις νέες λεωφορειολωρίδες θα είναι σε χρήση. Το ζητούμενο είναι να λειτουργούν πραγματικά ως λωρίδες του οδοστρώματος αποκλειστικά για τα αστικά λεωφορεία κι όχι όπως οι υπάρχουσες, ως υπαίθριο πάρκινγκ...\nΗ μεταφορά των αρμοδιοτήτων στους Δήμους ήταν ζητούμενο εδώ και δεκαετίες, κάτι άλλωστε που παραδέχτηκε και ο αρμόδιος υφυπουργός, Γιάννης Μαγκριώτης, σημειώνοντας: «Καθυστέρησε πάρα πολύ αυτή η ιστορία, και δείχνει ότι επιτέλους το υπουργείο άρχισε να αντιλαμβάνεται ότι η Τοπική Αυτοδιοίκηση έχει δυνατότητα και ικανότητα να ορίζει αυτή τα του οίκου της. Ειδικά για τη Θεσσαλονίκη είναι ένα πολύ σημαντικό στοιχείο της συγκοινωνιακής της πολιτικής».\nΟ πρόεδρος του ΣΑΣΘ, Παναγιώτης Παπαϊωάννου, δήλωσε πως πέραν της αποκέντρωσης επιταχύνεται και η διαδικασία υλοποίησης των συγκεκριμένων -μικρών- έργων, που μέχρι σήμερα «απαιτούσαν χρόνια για να πραγματοποιηθούν».\nΟ κ. Παπαϊωάννου ανακοίνωσε πως στις προτεραιότητες του ΣΑΣΘ για φέτος είναι η χρηματοδότηση του ενιαίου εισιτηρίου από το ΕΣΠΑ, με στόχο να λειτουργεί σε 15 μήνες (ηλεκτρονική πληρωμή για τα δημόσια μέσα μεταφοράς, τελών στάθμευσης, κάρτας επισκέπτη, πληρωμής διοδίων κτλ.).\nΑναρτήθηκε από enoiko στις 4:27 μ.μ.


Η Iταλική Κυνηγετική Ομοσπονδία επισκέφτηκε την Γαλλία για να αποκτήσει τεχνογνωσία επανεισαγωγής πεδινής πέρδικας. - ΦΥΣΗ TV\nΑρχική ΕΠΙΚΑΙΡΟΤΗΤΑ Η Iταλική Κυνηγετική Ομοσπονδία επισκέφτηκε την Γαλλία για να αποκτήσει τεχνογνωσία επανεισαγωγής...\nΠερίπου δεκαπέντε Ιταλοί της Ιταλικής Κυνηγετικής Ομοσπονδίας θα ταξιδέψουν στους δρόμους του Oise, του Somme και του Seine-Maritime μέχρι τις 13 Μαΐου προκειμένου να ανακαλύψουν τη διαχείριση της πεδινής πέρδικας σε αυτά τα τμήματα.\nΣυμμετέχουν στο πρόγραμμα “𝑳𝒊𝒇𝒆 𝒑𝒆𝒓𝒅𝒓𝒊𝒙” το οποίο στοχεύει στην ανασύσταση των φυσικών πληθυσμών της ιταλικής πεδινής πέρδικας, που επί του παρόντος έχει κηρυχθεί εξαφανισμένη στην ιταλική φύση, στη γείτονα χώρα.\nΘα διδαχθούν κ θα εμπνευστούν από τις μεθόδους διαχείρισης της Γαλλικής Κυνηγετικής Ομοσπονδίας, οι οποίες, χάρη στην Partridge Collective, επανεισάγουν επιτυχώς την πεδινή πέρδικα σε περιοχές που χάθηκε ή βρίσκεται σε παρακμή.\nΗ επίσκεψή τους ξεκίνησε σήμερα το πρωί στο Agnetz, στην Fédération des chasseurs de l’Oise. Ο Πρόεδρος Guy Harle D’Ophove καλωσόρισε συγκεκριμένα τον Gian Luca Dall’Olio, Πρόεδρο της Ιταλικής Κυνηγετικής Ομοσπονδίας.\nΗ πεδινή πέρδικα στην πατρίδα μας βρίσκεται σε παρακμή κ απαγορεύεται αυστηρά το κυνήγι της. Παρόλες τις προσπάθειες εμπλουτισμού της με απελευθερώσεις ατόμων της κ βελτίωση του βιοτόπου της τα αποτελέσματα δεν είναι ικανοποιητικά. Μήπως θα έπρεπε να μάθουμε κ να βοηθηθούμε από την τεχνογνωσία των γάλλων κυνηγών στο συγκεκριμένο είδος …\nΠροηγούμενο Δεκάδες πτηνά πέφτουν εξαντλημένα λόγω καύσωνα, στην Ινδία\nΕπόμενο Αλάσκα: Αλεξιπτωτιστής του στρατού σκοτώθηκε από επίθεση αρκούδας


ΘΕΟΜΗΤΩΡ: Τέσσερις μέρες… βούλιαζε!...\nANDROS PATRIA: Ένα ναυάγιο... ...\nΕπιμέλεια: Διαμαντής Μπασαντής Το Άνδρος Πατρίδα πλήρες φορτίου πριν το συμβάν Το ναυάγιο του «Andros Patria»... δεν συνέβη ποτέ!!! Το πλοίο που έφερνε το συμβολικό όνομα «Άνδρος Πατρίδα» εγκαταλείφθηκε από τους 30 από τους 33 επιβαίνοντες μετά από ρήγμα, διαρροή πετρελαίου και φωτιά στη δεξαμενή Νο 3. Τρεις ναυτικοί έμειναν στο πλοίο για να δουν τι μπορούσαν να κάνουν. Αυτοί οι τρεις σώθηκαν. Οι άλλοι τριάντα χάθηκαν. Το πλοίο δεν βούλιαξε ποτέ!!!\nΓιορτή στη διώρυγα του Παναμά!...\n(Μια παράξενη ναυτική ιστορία με καλλιτεχνικό και λίγο στεριανό περιεχόμενο στη διώρυγα του Παναμά άντλησε από το διαδίκτυο ο συνεργάτης μας Ι.Π. - ΑΛΚΗΣ και μας την έστειλε. Την δημοσιεύουμε με ιδιαίτερη ευχαρίστηση - ΕΝ ΑΝΔΡΩ) Ήταν 28η Οκτωβρίου και ήταν εν μέσω περιοδείας της Μαρίζας Κωχ στην Λατινική Αμερική. Στην Ελλάδα είχαμε χούντα. Ο εκεί Έλληνας πρόξενος (ήταν ανεπίσημος καθώς είχε διοριστεί από την Χούντα) ανέλαβε να την ξεναγήσει, και μέσα σε όλα την πήγε και στην διώρυγα του Παναμά.\nΤο ναυάγιο του «Antiparos» στο...\n(α) Γράφει ο καπετάν Βαγγέλης Καλογήρου Το πλοίο Antiparos, που ναυάγησε αύτανδρο στον 38ο παράλληλο του Βορείου Ειρηνικού στις 3-4 Ιανουαρίου 1981 Το παρακάτω κείμενο είναι μια εξομολόγηση και μια αναφορά μνήμης για τον αδελφό μου Κώστα Καλογήρου, που χάθηκε στο ναυάγιο του Αντίπαρος στον Βόρειο Ειρηνικό. Τη γράφω γιατί ξέρω πως ο Κώστας δεν ήθελε να πάει με το Αντίπαρος, αλλά να έρθει γραμματικός μαζί μου με το Andros Mentor, που ταξίδευα εκείνη την εποχή ως πλοίαρχος. Όμως εγώ, όπως και οι εταιρείες, απέφευγαν τότε να είναι δύο αδέλφια πλήρωμα στο ίδιο πλοίο, γιατί αν συνέβαινε κάτι θα ξεκληριζόταν η οικογένεια.\nΣτην άγρια θάλασσα του Βόρειου...\nΤου καπετάν Βαγγέλη Καλογήρου Στενιές Άνδρου Τα Πεντλαντ Φέρθ πάνω και το στενό της Μάγχης κάτω. Το συμβάν που αναφέρεται έγινε στον Βόρειο Ατλαντικό, μια μέρα πριν το πλοίο μπει στα στενά στο πάνω μέρος της Σκοτίας. Τα ταξίδια στον Βόρειο Ειρηνικό, από Βανκούβερ για Κίνα ή Ιαπωνία, είναι πράγματι δύσκολα και κουραστικά. Ιδιαίτερα τον χειμώνα. Αυτά τα ταξίδια έτυχε να τα κάνουμε επί 2 χρόνια γύρω στο 1980. Eκεί είναι που βλέπεις κύματα 20 μέτρα ύψος να χτυπούν το καράβι και ακούς το τρίξιμο των λαμαρινών, καθώς και το βογκητό του καραβιού σαν βγει η πλώρη πάνω από το χάος που υπάρχει μεταξύ των κυμάτων. Μερικά ταξίδια, τα κάναμε μέσα από τα Αλεούτια νησιά (Βόρειος Ειρηνικός – Αλάσκα) αναλόγως με τα δελτία καιρού. Διότι νότια των Αλεουτίων Νησιών και ιδιαίτερα στο 38 βόρειο πλάτος τα πράγματα είναι πολύ χειρότερα.\nΑλλόκοτα συναπαντήματα στους ω...\nΤου καπετάν Ντίνου Αστρά Ο Ντίνος Αστράς από το Κόρθι στο τιμόνι του Andros Island, 1958 Ήταν Μεγαλοβδόμαδο. Αρμενίζαμε στον Περσικό μέσα σε μια αμμοθύελλα που μας ανάγκαζε να φοράμε μάσκες με φίλτρα για να μπορούμε ν’ αναπνέουμε. Το κοκκινόχωμα είχε κολλήσει σ΄όλο το καράβι βάφοντάς το καφετί. Πηγαίναμε Crude Oil στη Γιακοχάμα. Το ραντάρ δε δούλευε από καιρό. Όλη τη μέρα ο καπετάνιος ήταν ανήσυχος. Έπρεπε τη νύχτα να περάσουμε μέσα από κάτι βραχονήσια και χωρίς ραντάρ φαινόταν κομμάτι δύσκολο.\nPort Elizabeth: "Σε τούτο το τ...\nΕπιμέλεια: Διαμαντής Μπασαντής Το πλοίο Zanet II και η εφημερίδα του Πορτ-Ελίζαμπεθ της επομένης μέρας (10/9/91). Πρώτο θέμα η σωτηρία του πλοίου από το τεράστιο ρυμουλκό John Ross στο ανατολικό ακρωτήριο. (Με τον ανδριώτη καπετάν-Νίκο G. γνωριζόμαστε αρκετά χρόνια. Έχουμε μιλήσει πολλές φορές. Και είχε προσφερθεί να βοηθήσει στο Εν Άνδρω. Του ζητήσαμε μια ιστορία από τα μπάρκα του. Την υποσχέθηκε. Και πριν δύο μήνες ένα απόβραδο στο Νειμποριό σε ένα απόμερο τραπεζάκι την διηγήθηκε με τρόπο μοναδικό, παραστατικό. Την ξαναζούσε καθώς την αφηγείτο. Συγκινημένος και μερικές φορές δακρυσμένος. Λόγος κοφτός, αλλά και περιγραφικός. Λόγος προφορικός. Διάλογοι ζωντανοί. Μια ιστορία που μ' άφησε με ανοιχτό στόμα. Εικόνες μιας περιπέτειας που ξεπερνούσαν ακόμα και σενάριο ταινίας του Χόλυγουντ. Όταν τέλειωσε είμαστε και οι δύο συγκινημένοι. Κάθισα την επόμενη μέρα και απομαγνητοφώνησα την ιστορία του. Κάνοντας και το απαραίτητο editing. Την έστειλα σε word. Την διόρθωνε μέρες. Πρακτικά την ξανάγραψε από την αρχή. Την παρέδωσε εκτενέστερη και... χειρόγραφη! Έπρεπε να την ξαναγράψω. Αλλά και να κρατήσω μερικά δραματοποιημένα στοιχεία του προφορικού λόγου της πρώτης γραφής. Μαζί με το χειρόγραφό έδωσε και υλικό από την περιπέτεια. Ένα μέρος το φωτογράφησα, άλλο το σκάναρα και σε 2-3 περιπτώσεις έφτιαξα κολάζ φωτογραφίες κι εφημερίδες. Μια ζωή στα άκρα, μια ζωή στα όρια, η ζωή των ναυτικών της Άνδρου, για την οποία λίγα είπαν αυτοί κι ακόμα λιγότεροι ασχολήθηκαν μαζί τους. Αριστερά το John Ross σε δράση στον ωκεανό και δεξιά η περιγραφή της διάσωσης στην εφημερίδα "Eastern Province Herald" του Πορτ-Ελίζαμπεθ την επομένη 10/9/91. "Το John Ross και το Zanet II παρασύρονταν από κύματα 8 μέτρων όταν κατάφεραν κι έδεσαν κάβο... Ήταν τύχη που το John Ross ήταν στην περιοχή είπε ο λιμενάρχης John Davis. Είχε δέσει για μιας επισκευή 24 ωρών και μετά θα έφευγε... ". Από εφημερίδα του Πορτ-Ελίζαμπεθ της επομένης 10/9/91. Όταν ήμουν έτοιμος για την δημοσίευση ζήτησε... να μην δημοσιευτεί!!! Παρά μόνο στο προσεχές βιβλίο μου για την Άνδρο! Ο λόγος; Η έμφυτη σεμνότητα των ναυτικών της Άνδρου, που ότι έζησαν δεν θέλουν να τα λένε. Δεν είναι καλοί στα λόγια. Δεν τους απασχολεί η δημοσιότητα. Και όταν μιλάνε καταγράφουν συγκινημένοι μια ζωή στα άκρα, μια ζωή στα όρια. Υπάρχουν πολλές ιστορίες για τις γυναίκες των ναυτικών και τη ζωή τους. Γι' αυτές γράφτηκαν και μυθιστορήματα και γυρίστηκαν ταινίες. Όμως για τους ναυτικούς που έγραψαν τη ιστορία του νησιού - σε όλα τα πέλαγα και τους ωκεανούς - υπάρχουν είναι λίγα. Γιατί ποτέ δεν κατέγραψαν και οι ίδιοι πολλά. Την ιστορία αυτής της σιωπής την έζησα από παιδί στο σπίτι μου. Η μάνα έλεγε πολλά. Ο πατέρας λίγα. Η μάνα διεκτραγωδούσε τη ζωή της στο πλάι ενός ναυτικού. Ο πατέρας δεν μιλούσε. Μερικές φορές έφηβος πηγαίνοντας μαζί του για την βάρδια του στο καράβι ξανοίχτηκε και μου είπε μερικές ιστορίες. Δεν τις κατέγραψα. Τις θυμάμαι σκόρπιες: μέτραγε 40 χρόνια θάλασσα και τρία ναυάγια!!! Να γιατί σήμερα κάθομαι και μαζεύω σαν κοχύλια, αστερίες ή μαργαριτάρια, αυτές τις ιστορίες των ναυτικών της Άνδρου. Μια μέρα θα τις κάνω βιβλίο: στη μνήμη του πατέρα, αλλά και αναφορά στην άγνωστη ιστορία της Άνδρου. Στην ιστορία που υποκρύπτεται πίσω από εκείνον τον χαιρετισμό του Αφανή Ναύτη στη Ρίβα, στην άκρη της Χώρας. Και για την οποία ιστορία κανείς δεν μιλάει... Χρειάστηκε ώρα πολύ να κάμψω την άρνηση του καπετάν-Νίκου για την δημοσίευση. Δέχτηκε πλήρη δημοσίευση στο προσεχές βιβλίο, αλλά στο site τόνισε πως ήθελε την ιστορία χωρίς το όνομα του. Αποδέχτηκα τον περιορισμό. Έτσι δεν υπάρχει το πλήρες όνομα του καπετάνιου. Ούτε οι προσωπικές φωτογραφίες του στη δημοσίευση που ακολουθεί και αναφέρεται "σε κείνο το τρομακτικό ταξίδι του χαμού..." Υπάρχουν όμως φωτογραφίες του πλοίου, των εφημερίδων του Πορτ Ελίζαμπεθ, τα SOS και αρκετά άλλα. Αυτή είναι η ιστορία μιας δύσκολης αφήγησης. Ακολουθεί η καταγραφή μιας απίστευτης περιπέτειας... - Δ.ΜΠ.) Το πλοίο των 18.000 τόνων (170 μέτρα μήκος) που βρέθηκε ακυβέρνητο στο νότιο άκρο της Αφρικής. Είναι αρχές Αυγούστου 1991. Βρίσκομαι στην Άνδρο για διακοπές με την οικογένεια μου. Με καλούν από την εταιρεία που εργαζόμουν ως πλοίαρχος και ζητούν να φύγω για Νότια Αφρική να παραλάβω ένα καινούριο πλοίο. Στις 10 Αυγούστου βρίσκομαι στο αεροδρόμιο του Ελληνικού για να πετάξω στο Ντάρμπαν μέσω Ναϊρόμπι και Γιοχάνεσμπουργκ. Μπαίνοντας κοιτάζω τις πτήσεις. Καθώς κοιτάζω με πλησιάζει ένας νεαρός και με ρωτάει: «είστε ο καπετάν Νίκος ;» Απαντώ: «ναι. Εσείς ποιος είστε;» Και μου λέει: «είμαι ο υποπλοίαρχος που θα έρθει μαζί σου». Δίπλα του μια μαυροφορεμένη γυναίκα που καταλαβαίνω πως είναι η μάνα του. Πλησιάζει και με χαιρετάει. Και μου λέει: «καπετάνιε πρόσεχε το παιδί μου. Έχασα τον άντρα μου πριν δύο χρόνια. Είχε ένα μικρό μότορσιπ και σε ένα ταξίδι έπεσε και σκοτώθηκε. Σε παρακαλώ το παιδί μου και τα μάτια σου». Της το υποσχέθηκα. Την χαιρέτισα. Και μπήκαμε στο αεροπλάνο. Φθάνοντας στο Ναϊρόμπι της Κένυας, που ήταν ο ενδιάμεσος σταθμός μας ειδοποιούν πως υπάρχει πρόβλημα με τα πηδάλια του αεροπλάνου και θα περιμένουμε στο αεροδρόμιο να μας στείλουν από την Ευρώπη ανταλλακτικό. Μας έβαλαν σε ένα πούλμαν για να πάμε στο ξενοδοχείο. Στη διαδρομή μου λέει ο Αλέκος, ο υποπλοίαρχος: «Γκαντεμιά καπετάνιε» και κάνει τον σταυρό του. Του απαντώ: «Τα πιστεύεις αυτά Αλέκο;» Και ανταπαντά: «Ναι καπετάνιε τα πιστεύω και κάνε κι εσύ τον σταυρό σου». Γυρίζω και λέω: «Όλα θα πάνε καλά μην ανησυχείς». Την επομένη πετάξαμε για τον προορισμό μας. Η περιγραφή διάσωσης του Zanet II από το John Ross την επομένη στην εφημερίδα "Post" του Πορτ-Ελίζαμπεθ. Το πλοίο ήταν ένα φορτηγό 18.000 τόνων, 6 ετών, γενικού φορτίου. Μετά από λίγες μέρες το παραλάβαμε και υπό την εποπτεία ενός αρχιμηχανικού κάναμε μερικές επισκευές στη μηχανή γιατί διαπιστώσαμε αρκετά τεχνικά προβλήματα. Και φύγαμε για Κέιπ-Τάουν όπου θα φορτώναμε σίδερα και γενικό φορτίο για Άπω Ανατολή. Λόγω των τεχνικών προβλημάτων ο αρχιμηχανικός ακολούθησε το πλοίο με σκοπό να συνεχίσουμε τις επισκευές. Στο Κέιπ-Τάουν κάτσαμε περίπου 15 μέρες για την φόρτωση. Κατά περίεργο τρόπο μετά τη συζήτηση του υποπλοιάρχου στο Ναϊρόμπι μου δημιουργήθηκε ένα κακό προαίσθημα. Μια παράξενη ανησυχία με είχε κυριεύσει με αποτέλεσμα να είμαι υπερβολικά προσεκτικός με την φόρτωση, πολύ δε περισσότερο που είχαμε φορτίο το οποίο θεωρείται δύσκολο και επικίνδυνο στην μεταφορά του. Φύγαμε στις 7 Σεπτέμβρη για Ντάρμπαν για να συμπληρώσουμε το φορτίο με πολύ κακό καιρό. Το απόγευμα της ίδιας μέρας ο καιρός φρέσκαρε στα 10 μποφόρ με ιδιαίτερα υψηλό κυματισμό, που έφθανε τα 10 μέτρα, με αποτέλεσμα το πλοίο να κλυδωνίζεται και να κοπιάζει ιδιαίτερα. Αποφάσισα να αγκυροβολήσω κάτω από το ακρωτήριο της Καλής Ελπίδας για προστασία μέχρι να καλυτερεύσει ο καιρός. Δυστυχώς ο καιρός άλλαξε και μην μπορώντας να κρατηθώ στο αγκυροβόλιο αποφάσισα να συνεχίσω το ταξίδι. Το ισχυρό θαλάσσιο ρεύμα Aguilhas στη Νότιο Αφρική. Τα ξημερώματα της 9ης Σεπτεμβρίου ο καιρός χειροτέρευσε και ο κυματισμός έφτανε τα 15 μέτρα σκεπάζοντας το πλοίο! Η περιοχή αυτή είναι από τις χειρότερες του κόσμου γιατί δημιουργείται πολύ υψηλός κυματισμός με τα λεγόμενα freak-waves. Δηλαδή, κύματα φρίκης. Αυτό λόγω του αντίθετου προς τον άνεμο δυνατού θαλάσσιου ρεύματος της περιοχής, που λέγεται Agulhas (Αγκούλας). Το θαλάσσιο ρεύμα Αγκούλας «ταξιδεύει» με 6 μίλια την ώρα και κινείται νότια κατά μήκος της ανατολικής ακτής της Αφρικής. Το πρώτο βράδυ πηγαίναμε πολύ σιγά με μεγάλη προσοχή. Το πλοίο ταλαιπωρείτο αφάνταστα. Την επόμενη μέρα το πρωί βρισκόμουν ανοικτά από το ακρωτήριο St. Francis, Το ακρωτήριο St.Francis είναι πριν από το Πορτ-Ελίζαμπεθ. Είναι μια άγρια και βραχώδης ακτή. Eίναι το πιο επικίνδυνο σημείο της περιοχής. Στις 7:58 το πρωί μέσα σε αυτή την καταιγίδα σταματά ξαφνικά η μηχανή και μένουμε ακυβέρνητοι! Το πλοίο διπλαρώνει στον κυματισμό και η κατάσταση γίνεται τραγική. Προσπαθώ να βρω τον αρχιμηχανικό στο μηχανοστάσιο μέσω τηλεφώνου, αλλά είναι αδύνατο να ανέβει στο control room για να μιλήσουμε. Αγωνία και τρόμος επικρατεί. Μέλη του πληρώματος προσπαθούν να έρθουν στη γέφυρα, αλλά λόγω των ισχυρών κλυδωνισμών και κραδασμών του πλοίου ξαπλώνουν στους διαδρόμους και στις εσωτερικές σκάλες. Η περιοχή του απίστευτου ταξιδιού: Από το Cape Town μέχρι το Cape St. Francis και το Port Elizabeth.. Μετά από μισή ώρα σερνάμενος φτάνει στη γέφυρα ο αρχιμηχανικός τρομοκρατημένος και λέει: «Καπτα-Νίκο έχουμε πολύ μεγάλο πρόβλημα, σπάσανε οι βαλβίδες και κόλλησαν τα έμβολα. Δυστυχώς δεν μπορούμε να κάνουμε τίποτα. Ο κόσμος κάτω στο μηχανοστάσιο κινδυνεύει να σκοτωθεί γιατί έχουν αρχίσει να αποσπώνται εξαρτήματα και ανταλλακτικά της μηχανής και να μετακινούνται επικίνδυνα. Θα πνιγούμε…» Του απαντώ: «δεν θα πνιγούμε. Ηρέμησε. Θα τα βρούμε…» Ξάπλωσε στη γέφυρα κι άρχισε να κλαίει και να φωνάζει τα ονόματα των παιδιών του. Προσπαθώ να τον ηρεμήσω, ενώ παράγγειλα όλο το πλήρωμα με τα σωσίβια του να μαζευτεί στο σαλόνι μου, κάτω ακριβώς από την γέφυρα. Προσπάθησα να είμαι ήρεμος και ψύχραιμος όταν κατέβηκα να τους δω και να τους δώσω κουράγιο. Στο πλοίο είμαστε 7 Έλληνες, 6 Ρώσοι και 10 Πακιστανοί. Τα μάτια τους ήταν γεμάτα αγωνία και τρόμο. Χαμογέλασα και τους είπα πως όλα θα πάνε καλά και να μην πανικοβάλλονται. Τους συνέστησα να μην μετακινούνται διότι υπήρχε κίνδυνος τραυματισμού. Είχαν αρχίσει να ξηλώνονται τα πάντα μεσ’ το βαπόρι. Και όταν λέω τα πάντα εννοώ τα πάντα. Να φεύγουν πόρτες! Να φεύγουν τουαλέτες! Να φεύγουν από την κουζίνα ολόκληροι φούρνοι! Να βλέπεις στους διαδρόμους να κυλάνε ψυγεία, τουαλέτες, γραφεία… Σερνάμενος επανήλθα στη γέφυρα και κοιτάζοντας γύρω μου είδα πως η κατάσταση ήταν τραγική. Τεράστια κύματα πέρναγαν πάνω από το βαπόρι και το σκέπαζαν μέχρι τις σωσίβιες βάρκες. Έβλεπα μόνο τα άλμπουρα! Οι κλίσεις που έπαιρνε το πλοίο ήταν 35-40 μοίρες μέσα σε 9 δευτερόλεπτα! Στη γέφυρα ήμουν εγώ με τον μαρκόνι, αλλά δεν είχε μείνει τίποτα όρθιο. Πήρα τον χάρτη και τον στερέωσα στο πάτωμα κάτω από το GPS. Πήρα μέσω του VHF τηλέφωνο το γραφείο και τους ενημέρωσα για την κατάσταση. Κατάλαβαν την σοβαρότητα της κατάστασης και το μόνο που είπαν ήταν: «καπετάνιε κάνε ότι μπορείς για την ασφάλεια του κόσμου στο πλοίο, καλή τύχη…» Η καταιγίδα της 9/9/91 που χτύπησε το Zanet II και το πήγαινε στα βράχια του ακρωτηρίου St Francis Βρισκόμαστε κάπου 60-65 μίλια νοτιοδυτικά του ακρωτηρίου St. Francis. Μια βραχώδη κι επικίνδυνη περιοχή. Το ρεύμα και ο καιρός με παράσερνε προς τα βράχια του ακρωτηρίου με ταχύτητα 5 μίλια την ώρα. Όταν ξεκίνησε ο εφιάλτης ήταν 8 το πρωί και υπολόγιζα ότι αν κρατιόταν το βαπόρι και δεν βυθιζόμαστε, θα πέφταμε στα βράχια γύρω στα μεσάνυχτα. Οι κραδασμοί και οι θόρυβοι από βαριά εξαρτήματα που είχαν φύγει από τη θέση τους και μετακινιόντουσαν μέσα στο μηχανοστάσιο και στις καμπίνες ήταν τρομακτικοί. Αποφάσισα να κατέβω στο μηχανοστάσιο να δω τι κατάσταση επικρατούσε. Με δυσκολία πέρασα από τους διαδρόμους συναντώντας γραφεία, ψυγεία, πόρτες και διάφορα άλλα αντικείμενα να χτυπούν στα τοιχώματα. Τα πάντα είχαν διαλυθεί. Όταν κατέβηκα στο μηχανοστάσιο ένοιωσα τρόμο βλέποντας βαριά ανταλλακτικά, βαρέλια λαδιού, σωλήνες κι άλλα να μετακινούνται και να κτυπούν δεξιά και αριστερά. Σωλήνες του πετρελαίου είχαν σπάσει κι έτρεχε πετρέλαιο. Ανεβαίνοντας έπεσε ένα πυροσβεστήρας και με τραυμάτισε στο αριστερό πόδι. Σύρθηκα κι ανέβηκα στη γέφυρα. Κάθισα στο πάτωμα ματωμένος, γεμάτος πετρέλαια και λάδια συνειδητοποιώντας πως σωτηρία δεν υπάρχει. Θυμάμαι πως δεν ένοιωθα φόβο για τον επερχόμενο θάνατο. Σκέφτηκα όμως να τον κάνω πιο ανώδυνο. Πήγα στο φαρμακείο του πλοίου. Το άνοιξα, πήρα ένα μπουκαλάκι με φαρμακευτικά ναρκωτικά του πλοίου. Τα έβαλα στην τσέπη μου για να τα χρησιμοποιήσω πριν πέσω στη θάλασσα. Η σκέψη μου ήταν στις μανάδες και στις οικογένειες των ανθρώπων που είχα στο βαπόρι: για τον πόνο και τον καημό που θα περάσουν χάνοντας δικούς τους ανθρώπους. Σκεφτόμουν τους δικούς μου; το πόσο θα τους πίκραινε ο χαμός μου. Το SOS που έστειλε ο Ρώσος ασυρματιστής με εντολή του ανδριώτη πλοιάρχου στις 17:03 στις 9/9/91 Ειδοποίησα τον σταθμό ξηράς. Τους έδωσα το στίγμα μου και τους είπα πως είχα μεγάλο πρόβλημα. Μου είπαν πως βοήθεια με αυτό τον καιρό δεν μπορούμε να σου στείλουνε. Θα το ανέφεραν στα παραπλέοντα πλοία μήπως μπορούν κάπως να βοηθήσουν. Τους είπα πως δεν μπορούν να βοηθήσουν. Κάποια στιγμή ήρθε ένα τάνκερ δίπλα μου. Κρατήθηκε στα τρία μίλια από εμένα και μου είπε: «δεν μπορώ να κάνω πολλά πράγματα, όμως θα παραμείνω εδώ…». Του απάντησα: «να μην παραμείνεις. Φύγε μην πάθεις κι εσύ καμία ζημιά». Μου είπε «καλή τύχη» κι έφυγε. Στη συνέχεια ήρθε κάποιο άλλο πλοίο δίπλα μου. Έκανε μια βόλτα κι έφυγε. Ρώτησα στο Πορτ-Ελίζαμπεθ αν θα μπορούσαν να σηκώσουν ελικόπτερα να πάρουν τον κόσμο. Και απάντησαν πως δυστυχώς με αυτό τον καιρό ελικόπτερα δεν σηκώνονταν. Κατέβηκα κάτω στο σαλόνι και βρήκα το πλήρωμα ξαπλωμένο στο πάτωμα. Του εμψύχωσα και τους είπα πως... σε λίγες ώρες θα έρθουν ελικόπτερα να μας πάρουν!!!… Οι ώρες περνούσαν ο καιρός παρέμενε ίδιος και το πλοίο ήταν ερείπιο. Το καλό ήταν πως το φορτίο δεν είχε μετακινηθεί. Εδώ έπαιξε ρόλο το κακό προαίσθημα, που μου δημιούργησε ο προληπτικός Αλέκος, ο υποπλοίαρχος, και κάναμε καλή δουλειά στην φόρτωση στο Κέιπ Τάουν. Όμως, εκτός από την μετακίνηση του φορτίου φοβόμουν μην φύγουν τα καπάκια των αμπαριών και τότε πάλι θα βυθιζόμαστε. Κάποιο στιγμή ήρθε στη γέφυρα ο μάγερας και μου λέει: "καπετάνιε να πετάξουμε την γάτα στην θάλασσα γιατί είναι γρουσούζα"! Του λέω: "τι είναι αυτά που μου λες; Μην τυχόν και κάνετε τέτοιο πράγμα’". Η γάτα είχε μπει στο πλοίο στο Cape Town και την είχαμε κρατήσει. Ήταν ένα όμορφο ασπρόμαυρο γατάκι... Το SOS που έστειλε ο Ρώσος ασυρματιστής στις 18:22 στις 9/9/91. Στο SOS αυτό απάντησε ο Ολλανδός καπετάνιος του ναυαγοσωστικού John Ross στον ανδριώτη καπετάνιο. Κι έβαλε πλώρη μέσα στην καταιγίδα για να σώσει το Zanet II και το πλήρωμα του. Επειδή ήξερα την ακτή γνώριζα πως οι καιροί στην περιοχή δεν κρατάνε πάνω από 24 ώρες. Ήμασταν μέσα στο 24ώρο. Προσπαθούσα να κρατήσω το πλήρωμα. Τιμόνι δεν είχα. Με είχε διπλαρώσει το κύμα. Ήμασταν dead ship!!! Άρχισε να σουρουπώνει. Απελπίστηκα. Οι ώρες περνάγανε και πηγαίναμε προς τα βράχια. Τα φώτα του πλοίου λειτουργούσαν γιατί δούλευε η ηλεκτρική. Πήγα δίπλα στον ασύρματο. Ο Ρώσος ασυρματιστής είχε δέσει την πολυθρόνα του στο γραφείο για να μπορεί να σταθεί. Είδα το δελτίο καιρού. Ο καιρός έφτιαχνε την επόμενη μέρα. Όμως ήταν πολύ αργά για εμάς. Υπολόγιζα πως γύρω στις 3 τα ξημερώματα το πλοίο θα έπεφτε στα βράχια του St. Francis. Και εκεί θα τέλειωναν όλα. Πήρα ένα χαρτί έγραψα το γενικό σήμα κινδύνου και του το έδωσα να το εκπέμψει… Μετά από 40 λεπτά με φώναξε ο ασυρματιστής και μου λέει πως ένα ναυαγοσωστικό με καλούσε στο ραδιοτηλέφωνο. Πήγα στον ασύρματο και μίλησα με τον καπετάνιο του, ο οποίος μου είπε βρίσκεται ανοικτά στο Πορτ-Ελίζαμπεθ και πηγαίνει για βοήθεια σε ένα τάνκερ που είχε ζημιές από την κακοκαιρία. Αλλά θεωρεί πως η δική μου κατάσταση ήταν εξαιρετικά κρίσιμη και δέχεται να έρθει να με βοηθήσει. Και με ρωτά αν δέχομαι LOF. Του είπα πως και δέχομαι. Το LOF είναι μια φόρμα για την σωτηρία πλοίων στη θάλασσα. Την εξέδωσαν οι Lloyd’s του Λονδίνου και γι' αυτό λέγεται Lloyd's Open Form. Το ναυαγοσωστικό παίρνει ένα ποσοστό της αξίας πλοίου και φορτίου. Το ποσοστό το βγάζει το arbitration, η διαιτησία δηλαδή. Το Ολλανδικό ναυαγοσωστικό John Ross, ένα από τα δύο μεγαλύτερα του κόσμου στην εποχή του. Ακόμα είναι σε δράση με άλλο όνομα αν και η τεχνολογία του πια είναι παλιά. «ΟΚ έρχομαι σε σένα» λέει. Τον ρωτάω «που είσαι;». Απαντά: «έξω από το Πορτ-Ελίζαμπεθ». Του λέω: «άδικο κόπο θα κάνεις. Είσαι πολύ μακριά. Δεν θα με προφτάσεις.» Ανταπαντά: «θα κάνω ότι μπορώ». Εν τω μεταξύ ο καιρός είχε γυρίσει ευτυχώς και με πήγαινε προς τα βράχια με 2,5 μίλια την ώρα. Από το σημείο αυτό και μετά ξεκινά μια πολύ μεγάλη αγωνία. Θα έφτανε έγκαιρα; Και αν έφτανε θα μπορούσε να κάνει κάτι; Θεωρούσα την όλη επιχείρηση εξαιρετικά δύσκολη. Οι ώρες περνούν. Το πλοίο έρμαιο των κυμάτων πλησιάζει τις ακτές. Κάποια πλοία πλησιάζουν, αλλά απομακρύνονται μην μπορώντας κάτι να προσφέρουν, ενώ με τρεμάμενες φωνές εύχονται από το VHF «καλή τύχη…» Στο βαθύ σκοτάδι αρχίζω να βλέπω τη σκιά των πανύψηλων βράχων. Διακρίνω τον φάρο του ακρωτηρίου St.Francis και λίγα φώτα στην ακτή να τρεμοσβήνουν. Ο καιρός πάντα ίδιος. Και το βαπόρι ερείπιο. Κρατημένος από τα ρέλια έξω από την γέφυρα κοίταζα στο σκοτάδι από εκεί που θα έρχονταν το ναυαγοσωστικό. Ο αφρός των κυμάτων με έλουζε και τα μάτια μου έκαιγαν από την αρμύρα. Κάποια στιγμή τον πιάνω στο VHF. Τον ρωτάω: «που βρίσκεσε γιατί εγώ σε μια ώρα πέφτω στα βράχια». Και απαντά: «εγώ σε βλέπω!!!» Απαντώ με αγωνία: «εγώ δεν σε βλέπω». Μπαίνω στη γέφυρα και τον εντοπίζω στο ραντάρ. Μου ξαναλέει: «βγες έξω στην βαρδιόλα - αν μπορείς - θα σου ανάψω τον μεγάλο προβολέα». Βγαίνω και βλέπω ένα φως. Η αγωνία μου ήταν στα άκρα. Αναρωτιόμουν αν θα προλάβει ή δεν προλάβει. Πρέπει να είμαστε μόλις 3 μίλια από τα βράχια. Με πλησιάζει κι άλλο και λέει: «θα ξεκινήσω να σου δώσω με το ορμιδιοβόλο ένα σχοινάκι για να πιάσεις κάβο». Έπρεπε να ορίσω από το πλήρωμα τα άτομα που θα κατέβαιναν στην κουβέρτα - παλεύοντας με τα κύματα - για να πάνε στην πλώρη. Πίστευα πως εννέα στις δέκα κάποιος από αυτούς θα χανόταν. Μεταξύ αυτών που κάλεσα ήταν και ο υποπλοίαρχος. Τον φωνάζω στη γέφυρα και του εξηγώ την κατάσταση. Αποφάσισα να πάει αυτός, ο λοστρόμος, πoυ ήταν από την Σύρο και δύο Πακιστανοί ναύτες. Μπροστά στα μάτια μου ήρθε η εικόνα της μάνας του Αλέκου, που ζήτησε στο αεροδρόμιο να προσέχω το παιδί της κι έτρεχαν δάκρυα από τα μάτια της. Κι εγώ αποφάσιζα να τον στείλω στην πλώρη με πιθανότητα να χαθεί. Γυρίζω και λέω: «Αλέκο σκέφτομαι τη μάνα σου, θα στείλω κάποιον άλλο». Κι εκείνος απαντά: Κάπτα-Νίκο θα πάω εγώ, όμως αν χαθώ κι εσύ ζήσεις θέλω να προσέχεις τη μάνα μου»… Τους έδωσα οδηγίες: να δεθούν με σχοινιά και γάντζους, καθώς και λεπτομέρειες πως θα κινηθούν στο κατάστρωμα. Το ναυαγοσωστικό μας πλησίαζε, ανάψαμε όλα τα φώτα και τους προβολείς στο κατάστρωμα. Το ίδιο έκαναν και στο ναυαγοσωστικό. Ο καπετάνιος του με ενημέρωσε πως ήταν έτοιμος να ρίξει την πρώτη βολίδα. Έδωσα εντολή στον Αλέκο, στον λοστρόμο και στους δύο ναύτες να προχωρήσουν στο κατάστρωμα. Καθώς μάκραιναν - μια τους έβλεπα και μια τους έχανα μέσα στα κύματα - κοίταζα όταν έφευγε το νερό πόσοι είχαν μείνει. Κατάφεραν και έφτασαν στην πλώρη και οι τέσσερις. Εκεί το βαπόρι είχε πρόστεγο και τα πράγματα ήταν καλύτερα. Το John Ross - ναυαγοσωστικό των ωκεανών - εν δράσει... Το ναυαγοσωστικό μια το έβλεπα και μια το έχανα κι αυτό μέσα στα κύματα. Μου ρίχνει τον πρώτη βολή, αλλά ο αέρας πήρε το σχοινί και χάθηκε. Μου ρίχνει την δεύτερη, αδύνατον να πιάσουν το σχοινί. Μου ρίχνει την τρίτη. Και πάλι αδύνατον να πιάσουμε το σχοινί. Τα δύο πλοία πλησιάζαμε πλέον τα βράχια. Μου λέει ο καπετάνιος του ναυαγοσωστικού: «καπετάνιε δυστυχώς δεν μπορώ να κάνω τίποτα. Δεν υπάρχουν άλλα περιθώρια. Το μόνο που μένει να κάνετε είναι να πέσετε στην θάλασσα κι όσους μαζέψω.» Σκέφτηκα: "Πώς να δώσω εντολή να πέσουν στη θάλασσα οι άνθρωποι μου;" Και απαντώ: "Σε παρακαλώ κάνε μια προσπάθεια ακόμα". Φωνάζω στον υποπλοίαρχο με το γουόκι-τόκι: «Αλέκο αυτή είναι η τελευταία προσπάθεια. Κάντε ότι μπορείτε μήπως το πιάσουμε». Και κοιτώ τον σκοτεινό ουρανό λέγοντας: «Θεέ μου βόηθα μας…» Ο καπετάνιος του ναυαγοσωστικού ήρθε πιο κοντά. Η βολίδα έπεσε 20 μέτρα από εκεί που ήταν οι άνθρωποι μου στο κατάστρωμα. Τρέχουν αυτοί μες τα κύματα: τους χάνω!! Και την τελευταία στιγμή βλέπω και τους τέσσερις να σηκώνουν τα χέρια! Κι ακούω τον Αλέκο να λέει: «το έπιασε ο λοστρόμος»… Του λέω: «τραβάτε πολύ σιγά μην σπάσει». Άρχισαν να τραβάνε σιγά και προσεκτικά. Τους βλέπω να φτάνουν στο πρόστεγο της πλώρης και να τραβούν πάντα σιγά-σιγά. Έρχεται η μπαρούμα. Έρχεται και το σύρμα. Τους δίνω κουράγιο και έρχεται και η γάσα. Μετά ακούω τον Αλέκο να λέει: «κοτσάραμε καπετάνιε, κοτσάραμε». Του λέω: «Αλέκο κατεβείτε στο πρόστεγο και μείνετε εκεί. Μην έρθετε πίσω και σας πάρει η θάλασσα…» Τα βράχια του Cape St.Francis Μίλησα με τον καπετάνιο του ναυαγοσωστικού και τον ενημέρωσα πως δέσαμε. Πρέπει να είμαστε 500 μέτρα από τα βράχια. Το βαπόρι ήταν σαν υποβρύχιο. Κρατιόμουν από την κουπαστή… Έκτοτε δεν θυμάμαι τίποτα. Το τελευταίο πράγμα που θυμάμαι ήταν πως ήμουν στη βαρδιόλα βρεγμένος μέχρι το κόκαλο. Κάπου εκεί έχασα τις αισθήσεις μου… Μετά από ώρα κατάλαβα ότι ήμουν ξαπλωμένος στον καναπέ της γέφυρας και κάποιος πάνω μου να μου χτυπάει χαστούκια για να συνέλθω. Ήταν ο Αλέκος. Με φώναζε στο VHF και δεν απαντούσα. Ανησύχησε και ήρθε πίσω στη γέφυρα. Με βρήκε λιπόθυμο στην βαρδιόλα. Το μπότζι με παρέσερνε από την μια στην άλλη άκρη. Του φώναξα γιατί διακινδύνευσε και ήρθε πίσω λέγοντας: "ρε βλάκα δεν σου είπα να μείνεις εκεί"! Και απάντησε χαμογελώντας: "Καπετάνιε δεν απαντούσες κι ανησύχησα. 'Ηρθα και σε βρήκα αναίσθητο και χτυπημένο στην βαρδιόλα". Πράγματι είχα κτυπήσει στο πρόσωπο και στο χέρι. Έφερε το φορητό φαρμακείο του πλοίου και καθάρισε τα τραύματα μου. Το ρυμουλκό είχε αρχίσει να μας τραβάει με δυσκολία. Είπα στον υποπλοίαρχο να φέρει στη γέφυρα όσους είχαν κατέβει στο κατάστρωμα για να δέσουν το πλοίο με το ναυαγοσωστικό. Ήρθαν ταλαιπωρημένοι. Τους αγκάλιασα και του φίλησα όλους. Κάθισα στην πολυθρόνα της γέφυρας. Κι είπα στον υποπλοίαρχο να πάει να ξεκουραστεί. Θα έμενα εγώ στη γέφυρα… Το Zanet II πλοίο και η εφημερίδα "Eastern Province Herald" που περιγράφει μερικά από τα συμβάντα εκείνης της τρομερής νύχτας. Ξημέρωσε κι ο καιρός άρχισε να καλυτερεύει. Το πλήρωμα πήγε στις καμπίνες του. Οι βάρδιες ξεκίνησαν πάλι. Με την βελτίωση του καιρού η ρυμούλκηση επιταχύνθηκε. Και κατά τις 11 το πρωί φτάσαμε στο Πορτ-Ελίζαμπεθ. Η θάλασσα είχε πέσει. Δέσαμε. Κατέβηκα στο σαλόνι μου και κάθισα στο γραφείο που περιέργως δεν είχε ξηλωθεί. Μου χτύπησε κάποιος την πόρτα. Ήταν ο καπετάνιος του ναυαγοσωστικού Τζον Ρος - ένα από τα μεγαλύτερα στον κόσμο που ακόμα υπάρχει – είχε έρθει στη γέφυρα για να υπογράψουμε την φόρμα διάσωσης. Το πρόσωπο αυτού του ξανθού Ολλανδού με τα πολλά μαλλιά και τα γαλανά μάτια είναι σαν να το βλέπω αυτή τη στιγμή μπροστά μου. Αγκαλιαστήκαμε. Η αγκαλιά μας και το σφίξιμο και των δύο μας δεν περιγράφεται. Μου είπε πως ήταν 20 χρόνια στα ναυαγοσωστικά και τέτοια ιστορία και τέτοια αγωνία δεν είχε ξαναζήσει και ούτε ήθελε να ξαναζήσει. Και κατέληξε πως η τελευταία κουβέντα μου: «κάνε μια προσπάθεια ακόμα ήταν συγκλονιστική… την έκανα αν και δεν πίστευα.. Κι όμως ο Θεός την έκανε και πέτυχε. Και σωθήκατε». Ενώ τα έλεγε δάκρυα έτρεχαν στα μάτια του πανύψηλου Ολλανδού… Το πλήρωμα του πλοίου Zanet II που σώθηκε σαν από θαύμα... Την επόμενη ήρθαν οι αντιπρόσωποι από τις ασφάλειες για τα διαδικαστικά, ενώ ξεκίνησαν οι επισκευές του πλοίου. Θα κρατούσαν 20-30 μέρες. Εγώ μετά από αυτήν την ψυχολογική φόρτιση αισθανόμουν άσχημα. Αποφάσισα να επιστρέψω στην Ελλάδα. Ήθελε κι ο Αλέκος να φύγει, αλλά τον απέτρεψα για να μην μείνει το πλοίο χωρίς καπετάνιο. Πήρε ένα δώρο για την μητέρα του. Θα της το πήγαινα εγώ. Φεύγοντας από το πλοίο αγκάλιασα όλο το πλήρωμα: "είμαστε όλοι ζωντανοί’’! Κάποιος πήγε στην γέφυρα και με χαιρέτισε με σφύριγμα. Στη σκάλα ο μάγειρας με αποχαιρέτα και λέει: "καπετάνιε μείνε ήσυχος, θα προσέχω την γάτα’’!... Το Zanet II στο λιμάνι. Επιστρέφοντας στην Ελλάδα ένοιωθα πάρα πολύ φορτισμένος. Φτάνοντας στο Ελληνικό ήταν βράδυ. Πήρα ένα ταξί. Με ρωτάει ο ταξιτζής «που πηγαίνουμε» και δεν απαντώ. Γυρίζει με κοιτά απορημένος. Του λέω: «Αθήνα»… Δεν ήξερα που ήθελα να πάω. Να πήγαινα σπίτι μου ή να πέρναγα από την μάνα μου. Με ξαναρωτάει ο ταξιτζής - όταν στρίψαμε για Αθήνα - και δίνω την διεύθυνση του σπιτιού της μάνας μου... Πήγα και της χτύπησα νυχτιάτικα. Άνοιξε με είδε, ξαφνιάστηκε και ρώτησε: «Που βρέθηκες εδώ; Τι συμβαίνει; Είσαι καλά;» Αγκαλιαστήκαμε της είπα πως είχα ένα μικρό ατύχημα κι επέστρεψα Ελλάδα. Δεν είχα ειδοποιήσει ούτε την γυναίκα μου ούτε την μάνα μου πως γύριζα Ελλάδα. Απλώς είχα πει πως είχαμε ένα ατύχημα με το καράβι για να μην τις ανησυχήσω. Κάθισα με τη μάνα μου μια ώρα. Μετά έφυγα για το σπίτι μου. Φτάνοντας αγκάλιασα την γυναίκα μου και το παιδί μου. Ήμουν ζωντανός κι ήμουν μαζί τους… Τον Αλέκο δεν τον ξανασυνάντησα. Έψαξα να τον βρω. Αλλά δεν τον βρήκα. Μια φορά κάπου στον Πειραιά οδηγώντας σταμάτησα σε ένα φανάρι. Στο αντίθετο ρεύμα, ακριβώς απέναντι μου, σταματημένο ήταν ένα αυτοκίνητο και στο τιμόνι ήταν ο Αλέκος! Σηκώνει το χέρι χαιρετώντας με. Σηκώνω το χέρι και τον αντιχαιρετώ. Μετά το φανάρι άναψε πράσινο και φύγαμε σε αντίθετες κατευθύνσεις. Δεν τον έχω ξαναδεί έκτοτε… Ήταν το τελευταίο ταξίδι μου. Έμεινα στην στεριά. Κι έκανα άλλη καριέρα στην ναυτιλία. Μια καριέρα που είχε τις δικές της ξεχωριστές επιτυχίες μέχρι σήμερα. Το ταξίδι εκείνο άλλαξε εκτός από την καριέρα μου και τη ζωή μου, καθώς και τις αξίες στις οποίες πίστευα. Άρχισα να δίνω σημασία σε πράγματα, που συχνά περνούν απαρατήρητα. Αλλά και στις σχέσεις μου με τους ανθρώπους. Ήταν το turning point της καριέρας και της ζωής μου... ΣΗΜΕΙΩΣΗ: ο τίτλος του κειμένου είναι αναφορά στο λιμάνι καταφυγής του πλοίου και στίχος από το ποίημα "Θεσσαλονίκη" του Νίκου Καββαδία.\nΗ μεγαλύτερη και πιο επικίνδυν...\nΗ ιστορική κόντρα των δύο πλοίων: του Παναγία Τήνου και του Ναΐας ΙΙ. Η ακτοπλοΐα στην Ελλάδα έχει την δική της μεγάλη ιστορία και ένα τεράστιο παρασκήνιο, που το γνωρίζουν λίγοι. Βαπόρια, καπετάνιοι, εφοπλιστές, πράκτορες, τύποι του λιμανιού και παράξενοι επιβάτες αποτελούν ένα μωσαϊκό ανθρώπων και καταστάσεων που έχει γράψει απίστευτες ιστορίες κάποιες από τις οποίες έχουν περάσει στην σφαίρα του μύθου…\nΤου Φραγκίσκου Κρουσίνσκυ (Ο Φραγκίσκος Κρουσίνσκυ, εργαζόμενος επί δεκαετίες στα "ΝΕΑ", κάποια στιγμή που συναντηθήκαμε είπε πως έχει κι αυτός μια ναυτική ιστορία. Την έστειλε. Συνέβη στον Ινδικό κι την διηγιόταν ένας ο καπετάν Χρήστος από το Γαλαξείδι. Όταν την διάβασα θυμήθηκα μια αντίστοιχη, αλλά με άλλο τέλος στον Ατλαντικό, την οποία είχε γράψει ο καπετάν Γιώργης από το Κόρθι. Τελικά κατέληξα πως όλοι οι ναυτικοί έχουν μια κοινή πατρίδα, την θάλασσα. Γι' αυτό και οι ιστορίες τους γειτονεύουν, αλληλοσυμπληρώνονται και δεν απέχουν η μια από την άλλη – Εν Άνδρω) Το Γαλαξείδι είναι αυτό που λένε «νησί της στεριάς». Πράγματι το κεντρικό λιμάνι δίνει την εντύπωση πως βρίσκεσαι σε νησιώτικο περιβάλλον. Το δεύτερο και παλιότερο λιμάνι του, δίπλα, λέγεται και «Χηρόλακας». Όχι αναίτια. Εκεί έκλαιγαν οι χήρες τους ναυτικούς που χάνονταν στα ταξίδια. Βλέπεις ο τόπος παραδοσιακά έβγαζε ναυτικούς… Ο καπετάν Χρήστος - μακρινός συγγενής εξ΄αγχιστείας - συνταξιούχος καπετάνιος, δένει τη βάρκα του στο Χηρόλακα. Από κει βγαίνει και ψαρεύει συχνά. Μια μέρα την ώρα που έδενε τα σχοινιά γύρισα και τον ρώτησα για τον καιρό. Και μου απαντά: - Τώρα πλέον αντί για τα παλιά ναυτικά σημάδια που δείχνουν τι καιρό θα κάνει, βλέπω τις ανεμογεννήτριες στο βουνό. Ανάλογα με την γωνία και την φορά των πτερυγίων καταλαβαίνω αν θα ‘χουμε γαρμπή ή σοροκάδα... Όπως τον έβλεπα σκυμμένο στα σχοινιά μου ήρθε μια ιδέα και τον ξαναρωτάω: - Χρήστο μήπως θυμάσαι καμιά ιστορία που σε συντάραξε μετά από τρεις δεκαετίες στην γέφυρα; Ο καπετάν Χρήστος σταματά. Κοιτάζει τη θάλασσα. Κάθεται σε μια άκρη κι ανάβει τσιγάρο. Μετά άρχισε αργά: - Ήταν στη δεκαετία του 70΄. Ήμουν δόκιμος σ΄ ένα ελληνικό φορτηγό. Ταξιδεύαμε στον Ινδικό. Νύχτα με καλή θάλασσα. Κοιμόμουν στην κουκέτα μου μετά από μια κουραστική βάρδια. Ξαφνικά ακούγεται ένας δυνατό σφύριγμα που κατάλαβα ότι προερχόταν από το δικό μας καράβι. Σφύριγμα πλοίου μέσα στη νύχτα, χωρίς αιτία, σημαίνει συναγερμός! Σηκώθηκα, ντύθηκα γρήγορα κι ανέβηκα αλαφιασμένος στην γέφυρα. Εκεί ήταν μόνο ο τιμονιέρης και ο καπετάνιος, ένας Χιώτης. Τι συμβαίνει καπετάνιο, ρωτάω ανήσυχος. Εκείνος δεν απάντησε. Ο τιμονιέρης μου έκανε νόημα να περιμένω… Σταματά παίρνει μια ανάσα και συνεχίζει: - Μετά είδα ότι τα μάτια του καπετάνιου ήταν υγρά. Στεκόταν όρθιος δίπλα στο τζάμι της γέφυρας και κοίταζε προς την πλώρη με άδειο βλέμμα. Δεν είπα τίποτα. Πέρασε αρκετή ώρα. Κάποια στιγμή ο καπετάνιος γύρισε πίσω στη θέση του. Κάθισε κι άρχισε να μιλάει σιγά… Ξαναπαίρνει μια ανάσα ο καπετάν Χρήστος, πετά το τσιγάρο, και συνεχίζει την αφήγηση: - Πριν από αρκετά χρόνια, μου είπε, ήμουν και εγώ δόκιμος σε ένα γκαζάδικο, ταξιδεύαμε σε αυτό το μήκος και πλάτος. Ήταν μια άγρια νύχτα, ο δικός μου καπετάνιος ζήτησε δυο εθελοντές. Έπρεπε να βγουν στο κατάστρωμα και να ασφαλίσουν το καπάκι μιας υπόγειας εισόδου στην πλώρη, γιατί η θάλασσα αγρίευε και μια τέτοια κατάσταση θα έθετε το καράβι σε κίνδυνο. Πολλή περισσότερο που ήταν και γκαζάδικο. Διστάσαμε. Τότε ο τρίτος καπετάνιος, ένα θαυμάσιο και φιλότιμο παιδί - ανδριώτης νομίζω - προσφέρθηκε. Είπα ότι θα πάω μαζί του. Ήταν δύσκολη δουλειά. Τα κύματα είχαν αρχίσει να σαρώνουν το κατάστρωμα. Παρόλα αυτά αποφασίσαμε να μη δεθούμε και γιατί το καπάκι ήταν κοντά και γιατί αν μας χτύπαγε ένα κύμα δεμένους στη λαμαρίνα θα μας τραυμάτιζε σοβαρά. Καθώς βγαίναμε γυρνάω και του λέω πως δεν ξέρω κολύμπι... - Πάμε μη φοβάσαι, απάντησε ο τρίτος. Ξέρω να κολυμπώ καλά και για τους δυο μας… - Βγήκε και τον ακολούθησα. Η δουλειά έγινε γρήγορα και αρχίσαμε να γυρίζουμε πίσω. Εκείνη τη στιγμή η πλώρη βυθίστηκε και ένα τεράστιο κύμα σάρωσε το καράβι. Σαν πούπουλα μας σήκωσε ψηλά και μας πέταξε στην αγριεμένη θάλασσα. Για μια στιγμή έχασα τα πάντα. Την επόμενη στιγμή ένα άλλο κύμα με πέταξε πίσω στο κατάστρωμα! Το πλήρωμα βγήκε και με τράβηξε μέσα. Σαν από θαύμα γλύτωσα με δύο σπασμένα πλευρά. Όμως, ο τρίτος χάθηκε για πάντα στη μέση του ωκεανού... Τον πήρε η θάλασσα μαζί της… Η μοίρα έπαιξε άσκημο παιχνίδι μαζί του. Εκείνος που ήξερε να κολυμπά χάθηκε και εγώ που δεν ήξερα σώθηκα... Έτσι κάθε φορά που η ρότα με φέρνει και περνάω από αυτό το σημείο, χαιρετάω τον φίλο μου. Είναι το μόνο που μπορώ να κάνω γι΄ αυτόν... Εδώ ο Χρήστος σταμάτησε. Άναψε δεύτερο τσιγάρο και μονολόγησε: - Τώρα που το σκέφτομαι πρέπει να αλλάξω αραξοβόλι για τη βάρκα μου… - Γιατί, τον ρώτησα... - Μα εδώ είναι η Χηρόλακα. Κι εμένα δεν μ’ έχει κλάψει ακόμη κανείς!\n«Ναυμαχία» στην Άνδρο! Όταν η ...\nΠολέμικό πλοίο της άσκησης στην περιοχή του πεδίου βολής Άνδρου Διεξήχθη η άσκηση «ΑΣΤΡΑΠΗ 3/17» στη θαλάσσια περιοχή του κεντρικού Αιγαίου - στο πεδίο βολής Άνδρου - από το βράδυ της 20ής Μαρτίου 2017 έως το βράδυ της 22ας Μαρτίου 2017. Στην άσκηση συμμετείχαν φρεγάτες, πλοία γενικής υποστήριξης, υποβρύχια και πυραυλάκατοι.


Δρόμο Εκεχειρίας 2022: Το Σάββατο ξεκινούν οι εκδηλώσεις-Την Κυριακή θα γίνει η εκκίνηση - Ηλεία Οικονομία\nΞεκινούν αύριο Σάββατο οι εκδηλώσεις για τον «Δρόμο Εκεχειρίας» 2022, ο οποίος θα\nπραγματοποιηθεί την Κυριακή 15 Μαΐου 2022.\nΗ αφετηρία για τον “Δρόμο Εκεχειρίας” θα δοθεί την Κυριακή 15 Μαΐου 2022, στις 5.45 το\nπρωί από την διοργανώτρια πόλη των αρχαίων Ολυμπιακών Αγώνων, Αρχαία Ήλιδα. Οι\nσυμμετέχοντες δρομείς θα διέλθουν από τα χωριά Δάφνη, Κεραμιδιά, Δαφνιώτισσα,\nΠεριστέρι, Χειμαδιό, Σόπ, Καράτουλα, Μαγούλα, Λατζόι, Ηράκλεια, Πουρνάρι, Πελόπιο,\nΠλάτανος και ο τερματισμός θα γίνει στην Αρχαία Ολυμπία, τόπο τέλεσης των Αγώνων,\nπερίπου στις 3.30 το απόγευμα.\nΉδη έχουν δηλώσει συμμετοχή περίπου 450 δρομείς από\nτην Ελλάδα και το εξωτερικό. Θα συμμετέχουν επίσημες αντιπροσωπείες του CISM από\nΛιθουανία, Ουγγαρία, Παλαιστίνη και Σαουδική Αραβία.\nΤου «Δρόμου Εκεχειρίας 2022» θα ηγείται ο θρύλος, υπερδρομέας μεγάλων αποστάσεων κ.\nΓιάννης Κούρος. Ο δρόμος δεν έχει αγωνιστικό χαρακτήρα και θα βραβευθούν με\nμοναδικά αριθμημένα μετάλλια όλοι όσοι ολοκληρώσουν με επιτυχία ολόκληρη τη\nδιαδρομή των 50 χλμ.\nΤο Σάββατο 14 Μαΐου 2022, στις 11.00 το πρωί θα διεξαχθεί Δρόμος Εκεχειρίας,\nαφιερωμένος στον βασιλιά της αρχαίας Πίσας, Κλεοσθένη. Ο “Δρόμος του Κλεοσθένη”\nείναι 5 χλμ και έχει αγωνιστικό χαρακτήρα. Η εκκίνηση θα δοθεί από τον αύλειο χώρο της\nεκκλησίας της Αγίας Κυριακής στην Αρχαία Πίσα (όπου θα δοθούν και τα νούμερα στους\nδρομείς). Οι δρομείς στην πορεία τους θα διέλθουν προ των τάφων των Ελλανοδικών, θα\nσυνεχίσουν προ της Ολυμπιακής Ακαδημίας, πάνω από το αρχαίο Στάδιο και θα\nτερματίσουν στην πλατεία του παλαιού δημαρχείου της Αρχαίας Ολυμπίας.\nΤο απόγευμα του Σαββάτου, λίγο πριν την τελετή έναρξης του Δρόμου Εκεχειρίας, θα\nπραγματοποιηθεί ο Δρόμος του Ίφιτου (περίπου 2 χιλιομέτρων στις 6.30 μ.μ.). Η εκκίνηση\nθα δοθεί στην πλατεία του χωριού της Αρχαίας Ήλιδας μέχρι τον Αρχαιολογικό χώρο της\nΉλιδας (παλαιά αρχαιολογική συλλογή) και είναι για παιδιά των τελευταίων τάξεων του\nδημοτικού (Ε΄ και Στ΄) και του γυμνασίου. Ο δρόμος είναι αφιερωμένος στον πρωτεργάτη\nτης Εκεχειρίας, βασιλιά της Αρχαίας Ήλιδας Ίφιτο.\nΘα ακολουθήσει η τελετή έναρξης του Δρόμου της Εκεχειρίας στην Αρχ. Ήλιδα και οι\nβραβεύσεις των μικρών δρομέων. Η εκδήλωση θα κλείσει με συναυλία από το τοπικό\nσυγκρότημα Banda Morena.\nΣτο χώρο της εκδήλωσης θα εκτεθούν έργα μικρών μαθητών από την Ηλεία και την Τσεχία\nμε θέμα: «Ευοί ωκύποδα!» («Εύγε γοργοπόδαρε»), «Από τον Κόροιβο στον Εμίλ Ζάτοπεκ»,\nπου ήταν και το θέμα της εικαστικής έκθεσης στο Πολεμικό Μουσείο της Αθήνας.\nΗ διοργάνωση υποστηρίζεται από πλήθος θεσμικών υποστηρικτών. Όλες οι δράσεις\nδιοργανώνονται από τη Συμπολιτεία Ολυμπίας, συνδιοργανώνονται με την Περιφέρεια\nΔυτικής Ελλάδος, τους Δήμους Ήλιδας, Πύργου και Αρχαίας Ολυμπίας και το Ανώτατο\nΣυμβούλιο Αθλητισμού Ενόπλων Δυνάμεων, Συνεργαζόμενο Φορέα Υποστήριξης το Διεθνές\nΚέντρο Ολυμπιακής Εκεχειρίας και το Τσεχικό Κέντρο Αθήνας, με την υποστήριξη της\nΠεριφέρειας Αττικής και του #BEACTIVE, υπό την αιγίδα των Υπουργείων Εθνικής Άμυνας,\nΠολιτισμού και Αθλητισμού Γενική Γραμματεία Αθλητισμού, Αγροτικής Ανάπτυξης και\nΤροφίμων, Τουρισμού, του CISM, της Ελληνικής Ολυμπιακής Επιτροπής, της Διεθνούς\nΟλυμπιακής Ακαδημίας, του ΕΟΤ, της ΕΘΝΟΑ, της Ένωσης Συμμετασχόντων στους\nΟλυμπιακούς Αγώνες, Τεχνική Υποστήριξη Πολεμικό Μουσείο Αθηνών, χορηγούς\nεπικοινωνίας τον Πανελλήνιο Σύνδεσμο Αθλητικού Τύπου (ΠΣΑΤ), την ΕΡΤ, ΕΡΤ-3, Πρώτο\nΠρόγραμμα, ΕΡΑ ΣΠΟΡ, ΕΡΤ Πύργος, ΑΘΗΝΑ 9,84, RunningNews.gr, OVImagazine,\nΚύριος Υποστηρικτής: Turbomed – Yiannis Paraskevopoulos s.a., Επίσημοι Υποστηρικτές:\nΑΜΚΕ ΑΙΓΕΑΣ, λούξ, ΔΙΡΦΥΣ, Avance Car Rental, nosti most, Hellenic Gyros, DOLE Hellas,\nΕθνική Ασφαλιστική, Προμηθευτές- Υποστηρικτές: Biolis, Αγροτικός Συνεταιρισμός Κορυφής\nΗλείας, Ένωση Αγροτών Ηλείας ΙΚΕ, FarGeco Hellas, ΚΑΛΟΜΟΙΡΗΣ ΗΛΙΒΙΓΑΛ, Κτήμα\nΕθελοντικά θα υποστηρίξουν τις δράσεις: ΣΩΜΑ ΕΘΕΛΟΝΤΩΝ ΣΑΜΑΡΕΙΤΩΝ, ΔΙΑΣΩΣΤΩΝ\nΚΑΙ ΝΑΥΑΓΟΣΩΣΤΩΝ ΠΕΡΙΦΕΡΕΙΑΚΟΥ ΤΜΗΜΑΤΟΣ ΑΜΑΛΙΑΔΑΣ, Ε.Ο.ΠΥ.Δ. και οι Πρόσκοποι\nΚεράσματα στις εκδηλώσεις θα προσφέρουν και οι τρεις τοπικοί σύλλογοι Ήλιδα, Καλυβίων\nΓια περισσότερες πληροφορίες και την εγγραφή σας στις δράσεις μας επισκεφτείτε την\nιστοσελίδα μας : https://routeoftruce.com/